

** ** 


Nos Nassaustraat 


** ** 


Profesor Grisales a relata di su 
Poder Mental 


** * * 


Un animador di un emisora local 
ta purba bruha tera encuanto 
Miss Teenage Intercontinental 


* * * * 


E heroe 


Miss Teenage Interconti 
lo worde organisa aki 
gracias na intermedi 
Señor Betico C 

* * * * * 

\ 

\ 

Janey Jimenez a scirbi un b 
Patty Heacst di kende e tabata su 
guardia pa mas cu un anja: 


Odisea ariba laman. 

tres Arubano aventuroso 
a sali ... dos a regresa 


* * * * 

Mi prome y unico amor 


Srta’s Anabela de Souza y Flavia Koolman 
e 2 “MISS HOSPITALIDAD’’ 
durante e gran eleccion mundial di 
“MISS TEENAGE INTERCONTINENTAL 


1978 ’’ 

Atrobe Aruba lo ta e sede di Miss 
Teenage Intercontinental 1978. 
Esaki lo tuma lugar di dia 18 pa 28 
di oktober proximamente y na cual 
tin un participacion di mas o menos 
un 50 pais rond mundo. 

ORIGINALMENTE E CERTAMEN 
AKI MESTER A TUMA LUGAR 
NA CORSOW. 

Manera a ser publica e anja aki, Miss 
Teenage Intercontinental lo mester 
a tuma lugar na Corsow, pero pa 
cierto motibonan esaki no a bai 
door na -Corsow, muy en especial 
despues cu consehero general di go- 
biemo insular di Aruba, señor Beti- 
co Croes a intermedia pa cu e certa- 
men aki keda Aruba. 

Fuera di Corsow, paisnan manera E1 
Salvador, Iran, Venezuela tambe ta- 
bata tin interes pa organisa e certa- 
men aki. 

HOTEL CONCORDE ARUBA, 
CAS DI MISSTEENAGE INTER- 
CONTINENTAL 1978. 

E luhoso hotel, Concorde, lo ta e 
cas di Miss Teenage Intercontinen- 
tal 1978. 

Tur co'bperacion a worde duna door 
di gerente di Concorde Hotel, espe- 
cialmente,Señjor Stanley Albertus, 
cu e organisadornan. 

Durante e temporada di 18 pa 28 di 
oktober no solamente e 50 beyesa- 
nan, representando diferente pais- 
nan di mundo lo ta huesped di e lu- 
hoso hotel aki, pero tambe diferen- 
te miembronan di prensa internatio- 
nal, entre otro U.P.I. 

Hotel Concorde y Aruba lo haya un 
propaganda rond mundo, durante e 
dianan di e certamen. 




INTEFMEaiAQIONQI 8EN0G 
OETIQO QF0E8 

[IEC»ITA(10 QA8PEfi OOEKHOOQT 


PROGRAMMA 

ATRACTIVO. 


SIMPEL, 


PERO 


E anja aki lo bai tin un programma 
simpel, pa e candidatanan, pero tog 
atractivo. 

Anja pasa e programma tabata mas 
especial pa motibo cu anja pasa e 
certamen a celebra su di prome lu- 
stro. Durante e siman di actividad- 
nan, e candidatanan lo hasi un bi- 
shita di dos dia na Corsow, na unda 
lo bai tin prepara un bon program- 
ma. 

GASTONAN HALTO. 

Manera semper e anja aki atrobe e 
gastonan lo bai ser enormemente 
halto, especialmente, e gastonan di 
pasashinan pa e candidatanan cu ta 
suma na casi of mas cu cien mil flo- 


rin. Pa cubri e gastonan aki e anja 
aki gobierno insular a priminti di 
yuda pa cubri un parti di e gastonan 
di pasashi y alavez den construccion 
di e stage. 

E estadia di e participantenan tam- 
be a trece cune un gasto extra, 
mescos ta e caso cu e preparacion- 
nan pa cu e certamen por tuma lu- 
gar. E organisadornan a ricibi bon 
cooperacion for di e comerciante, 
senjor Richard Lacle, kende bolun- 
tariamente, mirando e magnitud di 
e propaganda cu nos turismo ta ri- 
cibi, ta encarga den colecta ayudo- 
nan financiero den comercio. 

Nos ta spera cu pueblo di Aruba, 
pero especialmente nos comercio 
local lo duna nan cooperacion cu e 
certamen aki, cual a nace y a worde 
cria aki na Aruba ja pa 6 anja largo. 



He, chalito 
Mi tey!!l 

ARIBA97.9 MHZ 

BANDAFM 
CANAL 37 
WITH LOVE 

CARINA 

E mundo ta draai y ta sigui draai y 
asina tambe bo ta haya cambionan 
drastico cu ta tumando lugar tur dia 
di nobo. Aruba semper ta sufri 
consecuencianan di e cambionan 
aki, pasobra semper nos ta imita lo- 
ke pasa den estranheria y hopi di e 
influencianan aki tin nan parti nega- 
tivo pa nos isla. 

GENERACION NOBO 

Laga nos tuma un ejempel solamen- 
te ariba e generacion actual cu a 
conoce den un tempo corto asina 
tanto cambio ariba tereno di baile y 
mayoria di nan inventa door di e 
Americano o Inglesnan. 

PERDE INTERES DEN NOS PRO- 
PIO BAILE FOLKLORICO. 

A bai asina lew cu nos hubentud, cu 
nan a perde interes por completo 
den bailenan folklorico y Latino - 
Americano. 

E hubentud no sa baila ni tumba ni 
wals, mucho menos merengue o bo- 
lero, cualnan tabata e bailenan pre- 
feri pa e grandinan, pasobra tin ho- 
pi posibilidadnan pa swing y tene e 
mucha mujer o mucha homber mas 
serca. 

E bailenan moderno tabata consisti 
solamente den janga un poco, tira 
un p’aki y p’aya y voor de rest keda 
na e mes un lugar sin move. Den e 
bailenan moderno tin masha poco 
ocacion pa demostra un poco di ar- 
te y muy en especial gozo y alegria. 
E sintimento Latino Americano, 
semper cayente, door di e bailenan 
europeo americano friu a mata ho- 
pi di e expresionnan valioso di an- 
tes. Tuma un ejempel ariba e night- 
clubnan na Europa cu nan Jazz y 
bailenan moderno, cu fiesta o night- 
dubnan Latino Americano na unda 
tin variacion y berdadero keintura y 
alegria. 

CO cO cv9 o9 cO 


MESTER A KEDA MANTENE 
NOS ESTILO. 

Claro cu nos no ta contra di e baile- 
nan moderno, pero nos hubentud 
cu nan sanger latino mester a keda 
mantene e bailenan folklorico y la- 
tino banda d’esnan moderno. 

Ta berfuensa y tristo cu hopi biaha 
bo ta haya e hobennan cu ta bai 
studia afo y no por representa ni 
nos estUo, baile y cumindanan tipi- 
co, pasobra ta parce cu enberdad 
nan ta importa y a worde treci cu 
ooievaar for teranan lew (tera 
friuw). 

E hobennan aki mester hinka den 
cabes, di mester ta orguyoso di ta 
pertenece na un isla o islanan cu ta 
hospitalario abierto y cayente y de- 
mostra esaki na cualquier parti di 
mundo cu bo bai. Mustra otro estu- 
diantenan y pueblonan con nos á 
por lora un bariga y yanga un heup 
y no solamente nos cabes y man- 
nan. Sea orguyoso di ta pertenece 
na un pueblo Latino Americano. 

DIFERENTE BAILENAN MO- 
DERNO. 

Masha poco variacion e bailenan 
moderno a trece y mayoria bes e 
sistema di baile a keda mescos. 


BAILE TRAVOLTA 

Esaki si ta un revolucion entre tur e 
bialenan moderno di e ultimo anja- 
nan. 

Dia cu mi a mira un baile durante 
mi vacacion na Sto. Domingo, mas 
o menos un anja pasa, mi a keda im- 
presiona y mi a verwacht cu elo bira 
e revolucion di e ultimo tempo. 

FIEBRE CONTAGIOSO 

En berdad e ta un keintura conta- 
gioso cu a pega henter mundo. Na 
tur parti di mundo biale Travolta ta 
un sensacion y nos ta admira e siste- 
ma di baile aki. 

Cu e baile Travolta ainda e huben- 
tud por demostra nan talento y rit- 
mo. E ta un baile elegante y apesar 
cu bo no por baile tog t’un gozo pa 
bo mira otro hacie. 

E ta un baile asina bonita cu ta ex- 
presa hopi. Comentarionan di e 
bieuwnan ta cu porfin e hubentud 
ta baila y demostra nan talento. 
Awor cuanto tempo e baile aki lo 
keda na moda o na vigor nos no sa, 
pero nos ta spera cu ta pa hopi 
tempo. 

Pero un cos nos mester bisa laga nos 
cu nos tumba, wals, merengue, sal- 
sa, bolero etc. cu nunca ta bai for 
di moda y cu ta tene nos curpa ca- 
yente y den movicion. 


flntilliaansB 

Handel mij. n.U. 




bo miho adres pa ; 

Tur material di construccion 
Verf SHERWIN WILLIAMS 
Verf ARVEFA 
Sanitarios ELJER 
Cement Siboney 


y tambe awor ; 
Refrigerador HOTPOINT 
Lavadora HOTPOINT 
Watercooler HOTPOINT 
Dishwasher HOTPOINT 
Stoof COLUMBUS 
Airconditioner AIRTEMP 


Pa miho producto, miho prijs, miho servicio ; 

ANTILLIAANSE HANDEL MAATSCHAPPI.I N.V. 
FERGUSONSTRAAT 7 DAKOTA TEL. 4040 
HELFRICHSTRAAT 29 SAN NICOLAS TEL. 5018 

PROUDLY PRESENTS 


intercontinental 

OCTOBER 


GOOD LUCK GIRLS 


AND HAVE A NICE STAY 


ON OUR LOVELY ISLAND 


ARUBA 











evéfy paricfpanttfie bist df l«ck 
' fei the election of' ' "S 


apd a pleasant stay on <3M,ir 
^'DUSHIE aruba:-' 


BINI 


6 












JANEY JIMENEZ A SCIRBI UN BUKI 01 PATTY HEARST 01 
KENOE E TABATA SU GUAROIA PA MAS CU UN ANJA: 



PATTY TABATA MUSTRA SI- 
GUR DI SU MES, PERO E TABA- 
TA TIN TEMOR I TABATA LAGA 
NAN INFLUENCIELE FACIL. 

Dia 4 februari 1974 Patricia Hearst 
(19 anja e tempo), yui muher di e 
miljonario mericano Randolph 
Hearst, a wordu secuestra door di 
miembronan di SLA (Symbionese 
Liberation Army). Dos luna des- 
pues el a participa - segun é forzá - 
na un atraco di banco armá na San 
Francisco. September 1975 ela 
wordu arestá, despues di un busque- 
da di lunanan largo di e i e otro 
miembronan di SLA. 

Despues di un proceso di seis siman 
i durante cual tabatin 74 testigo i 
536 prueba, ela wordu haja culpa- 
bel riba un diasabra 20 maart 1976 
door di jury pa motibo di un “atra- 
co di banco armá”. 

Huez a condené dia 24 september 

1976 na shete anja di castigo di pri- 
son. Dia 19 november, despues di 
tabata diescuatro luna preso, Patty 
a sali liber pa un suma di tres mi- 
yon florin. Den “hoger beroep” ela 
worde condená dia 2 november 

1977 na shete anja di prison trobe. 
E abogadonan di Patty a lanta un 
caso trobe contra e juicio aki. 

Janey Jimenez, guardia, sombra, 
persona di confianza i amiga di Pa- 
tricia Hearst, ta conta den su buki 
“My prisoner” e berdad tokante 
Patty manera e ta weité. Aki ta sigi 
algun fragmento for di e buki abier- 
to aki, cu ta duna un vision hopi 
personal riba e drama-Hearst. 

E porta tras di cual e celnan ta ke- 
da, a wordu habn' i scondi tras di fi- 
gura di e directrice a aparece e figu- 
ra flaco di un mucha muher, su ca- 
bei cortico tur plamá. E tabata bi- 
sti cu un carson corduroy blauw, cu 
tabata hancho p'e. E no tabata tin 
beha bisti'. Su sweater corra a mu- 
stra claramente su pechonan casi in- 
fantil. Mi a draai bisa mi jefe: “Pe- 


ro esei no ta Patty Hearst si!” “Si, 
esei t’e”. “Pero e ta chikito ainda.” 
Mi a bolbe waak. E cos no ta 
klop. E potret cu F.B.I. a plama 
rond cu “ta wordu buscá”, tabata 
mustra un mucha muher atractivo, 
cu cabei bunita i un cara alegre cu 
un boca poco grandi. 

Door di su aparencia regular mi a 
spera cu e ta largo, sigur 1.60 me- 
ter. I door di e papiamento awe 
mainta na oficina di polis mi a ima- 
gina mi mes un bandido femenino á 
la Bonny i Clide. E mucha muher 
aki cu su cara flaco i spantá i schou- 
dernan smal, ta mustra mes angustia 
cu un conew den trampa. 

Tabata 29 september 1975. Patty 
Hearst, diezun dia promer aresta 
door di F.B.I., mester a bai hospital 
di Stanford pa un saminacion gyna- 
ecologico, e empleado di polis cu 
mester a companjele tabata ami, 
Janey Jimenez, kende dos ora pro- 
mer a worde instala. 

I fuera di esey mi tabata e promer 
funcionario di polis den becindario 
cu tabata muher i procedente di e 
grupo inferior den e comunidad me- 
ricano. 

Mi a dal un stap. “Mi ta bai fouil- 
leer bo”, mi a bisé. Ela bisa si sin 
laga ripara si e ta worry. Mi a pidie 
pa para cu su pianan habri i spreid 
su brazanan. Despues cu mi a hasi 
su saconan bashi, mi mannan a rista 
tur su curpa. Na su hunjanan des- 


cuida i su pianan i kokodek yen di 
cabei mi por a ripara cu e no a wor- 
ry mucho mas cu su hygiena perso- 
nal. E cabei castanja no ta egal 
mas, pero tin strepi corra door di 
dje. Patty no a bisa nada, pero ela 
waak asombra ora mi a rista su ca- 
bei tambe. Presonan hopi biaha ta 
sconde cos den cabei. Ora mi a jega 
na su orejanan ela bisa: “Nunca nan 
a fouilleer mi asina profundo”. 
Su stem tabata zona stranjo, mescos 
cu ta foi otro mundo e ta bin. 
Tabata parse cu tur hende den hos- 
pital di Stanford kier waak Patty. 
Nan a traté manera un bestia na 
exposicion. Cada biaha tabata apa- 
rece caranan nobo tras di e benta- 
nanan di gias di e porta pa purba 
haja un vistazo di e famoso patient 
nobo. E guardianan tabata trece 
koffie, koffie i mas koffie pa nos. 
I despues di dos kanika di koffie ta- 
bata inevitabel cu nos mester bai 
toilet. Nos a avisa e guardianan i a 
cana bai na e hal. Promer cu nos 
tabata dos stap mas lew, ya nos ta- 
bata tin un multitud grandi nos 
tras. Unda cu nos mira nos ta weita 
caranan fihá riba nos. Tabata teri- 
bel. I mi tabata sa algo cu Patty no 
tabata sa: e hospital a ricibi diferen- 
te jamadanan telefonico di amena- 
za: Patty no tabata sa kiko pahasi. 
Mi a tene su braza i a pushé bek. 
Nos tabata den e kamber trobe i 
nos no tabata tin otro solucion. 

Mi a pidi un di e guardianan pa bus- 
' ca un pot pa nos. Mi a pasa den 
hopi kos, pero riba tvirno riba pot 
cu un stranjo! Mi tabata sinti mi 
mes un prisonero. 

Tabata un manera singular, pero 
den cierto modo e pot a crea un 
union entre nos. Despues di tal ex- 
jieriencia casi no tabata posibel mas 
pa mantene e distancia usual entre 
guardia i prisonero. 

E gyneacologo a drenta, un homber 
nervioso di cuarenta anja mas o me- 
nos. “E no ta hasi dolor’’ e dokter 
a bisa. Parce cu Patty no tabata ke- 
rele. Ela jega di haja un saminacion 
asina caba? Si, si, Patty a bisa. 
E dokter a purba di poné drumi ke- 
to. "Juffrouw Hearst, por fabor. 
Relax. Mi no por samina bo si bo ta 
protesta. E ta dura un momento 
so”. 

“O Dios”, Patty a jora. “O Dios”. 
Ela sapatiá un rato ainda i despues 
a relax. Nunca mi a weita un hende 
asina desespera, asina sin ajudo. E 
dokter a bisé cu e ta cla i cu e por 
bai sinta. Ela cuminza jora trobe. 
Mi a jega di mira diferente muher 
drumi desesperadamente riba e me- 
sa di samina, pero nunca di e mane- 
ra aki. Instinctivamente mi a sinti 
cu ela worde ataca door di un re- 
cuerdo cu e no por soporta. Re- 
cuerdo di un abuso sexual? 

Ora e dokter a bandona e kamber 
mi a bai cerca Patty i mi a zojé den 
mi brazanan. 

Mi tabaa pensa cu esaki no ta den 
mi papel di guardia i mi no tabata 
sigur con lo e reacciona. Pero tog, 
e tabata un prohimo, un muher den 
miseria. Mi mester a lagé sinti cu e 
no tabata su so. Patty a pega na mi 
manera un mucha chikito. E tabata 
jora i jora. Mi a dunele un lenso i a 
judele supla su nanishi. “Ban”, mi 
a bisele. 

“Bisti bo panjanan. Mi ta bai busca 
poco koffie pa bo, e ora lo bo sinti 
bo bon trobe”. Despues mi a hiba 
mi prisonero prison trobe. 

Fin di december mi tabata na San 
Francisco trobe, pero te despues di 
poco siman despues di cambio di 


anja mi a haja ordu trobe pa busca 
Patty. Mientrastanto ela keda cua- 
tro luna cerá i mi mester a buskele 
na e prison di Redwood City i hi- 
bele na Corte di husticia federal. 
Ora Patty a drenta, apenas mi a re- 
conocele. E mucha muher slons di 
september a cambia bira un muher 
atractivo bisti' cu bon panja. Su 
hunjanan tabata cortá i huntá, su 
pianan i bao di su brazanan tabata 
feitá. E biaha aki ela penja su ca- 
bei despues cu mi a fouiller é. 
Di mes rfli a cuminsa jamele “Pat- 
ty”, mescos cu e ta jamami “Janey” 
aunque cu mi a tende despues cu 
cerca otro oficialnan di polis e ta 
exigi cu nan ta jame “juffrouw 
Hearst” of “Patricia”. Tog mi taba- 
ta watch out na cuminsamento, de- 
cidido pa busca un camina entre vm 
amistad indisciplina, cual lo tabata 
peligroso pa nos tur dos, i un syste- 
ma militar. 

Poco dia despues Patty mester a sali 
for di un cel temporario pa bai abao 
na e sala di husticia. E mester a bi- 
sti boei na su mannan. Manera sem- 
per e tabata huma. “Paga e sigaria 
ey, eynan tin un asbak”. Distrai den 
su pen*amentunan ela benta e siga- 
ria abao i a trapa riba dje. Mi a sin- 
ti cu tabata necesario pa mustra 
kende di nos dos ta superior i esaki 
tabata un bon ocasion. “Patty, coi 
e sigaria dje’i bou i benté den e as- 
bak.” Ela wak mi asombra. “Bo 
meen esei?” “Si, mi meen’e, mi a 
bisa bo tog cu tin un asbak”. Un 
rato tabata mustra cu e kier a discu- 
ti, pero ela sak i a coi e sigaria i po- 
ne den e asbak. 

Despues di e incidente aki Patty ta- 
bata accepta tur ordu fo’i mi sin 
protesta. Mi a tende i lesa hopi di 
un supuesto enemistad entre Patty 
i su mayornan. Pero for di e com- 
bersacionnan cu nos tabata tin den 
auto ora nos bai of bin fo’i corte di 
justicia, mi a haja un mihor impre- 
sion di su relacion cu su famiya. 
Steven Weed, kende tabata com- 
prometido di Patty, a declara cu su 
faam tabata un peso enorme p’e i 
cu e tabata pensa di cambiele. Pe- 
ro Patty mes a bisa cu nunca e cos 
ey a bin den su cabez. 1 tocante e 


suicidio cu Patty tabata kier a co- 
mete, pasobra e no tabata por mas 
contra e “presion” di su famiya, 
esaki tabata “koi kens”, manera un 
psychiatro a declara. 

Hasta bao di e presion di mas grémdi 
nunca Patty a pensa riba suicidio. 
For di su storianan specialmente su 
tata ta sali semper como un homber 
simpatico i facil. Mi a haja e impre- 
sion cu rond di djé henter famiya ta 
draai. Su sintimentonan pa su ma- 
ma no tabata parse asina fuerte o 
podiser nan tabata bruhá. Pero Pat- 
ty tabata masha orguyoso riba su 
mama, kende tabata conoci como 
un experto den arte. 

Pero pakiko e no a tuma contacto 
anto cu su famiya durante e diessje- 
te lunanan cu e tabata foi cas? Ela 
bisami: “Mi tabata sinti cu mi a per- 
de mi mayornan. Cu nan tabata 
contra mi. Di con tur cos por a pa- 
sa anto si - manera cada bez SLA a 
sigura mi - nan tabata tin tur poder 
T>a intermedia? Mi a sinti cu nan ta- 
bata huzga mi. Mi a heja mi mes 
envolvi den cosnan teribel, mi a 
worde obliga pesei, pero esei nan 
no sa. Mi por a spera di nan cu nan 
lo pordona mi, cu mi por ta bonbi- 
ni ainda?” 

E vigilanza di Patty na San Francis- 
co tabata un tarea duro. Na cada 
stap Patty tabata worde protegá 
door di cuatro te seis polis. 
Binticuatro ora pa dia tabata tin 
amenaza di morto. I tur e amenaza- 
nan mester a worde investiga. Tur 
mainta entre 5.30 i 7.00 ’or Patty 
tabata worde busca for di prison di 
Redwood City. Despues di a worde 
fouiller nos tabata bai cu lift, nos 
mester a dal algun stap den bista di 
tur hende cu tabata para na otro 
banda di e ceja bastante trankil. 
Hopi biaha tabata fotografonan cu 
tabata loer tras di curanan, autonan 
of palonan, pero pa e mesun placa 
por tabata un hende manera Lee 
Harvey Oswald tambe. (asesino di 
presidente Kennedy). 

Esakinan tabata algun fragmento 
for di e buki “My prisoner”, scirbi 
door di Janey Jimenez. 

NOS NASSAUSTRAAT 


Hopi ta e cambionan cu nos a nota 
ultimo temponan cu a bin den nos 
caya principal. 

E por ta ichikito, pero tog Nassau- 
straat ta nifica hopi pa nos. Nos ta 
contento tambe cu hopi comercian- 
tenan a cuminsa hasi cambionan ari- 
ba nan edificionan. Otronan a wor- 
de reconstrui o construi, pero ma- 
yoria di e tiendanan a haya un cam- 
bio considerablemente. Ojala cu 
tur esnan cu ainda no a pensa pa 
mehora nan boutique pa hasi esaki 
lo mas pronto posibel, p’asina Nas- 
saustraat lo keda completamente 
renoba. 

SHOWCASENAN 

Ta bon tambe cu nos comerciante- 
nan pone un poco atencion ariba 
decoracion di nan showcasenan y 
varia esakinan de bes en cuando, 
conforme e epoca y e moda. 

LETRERONAN LUMINOSA 

Ta bon tambe si nos comerciante- 
nan por hasi un cambio ariba nan 
letreronan y hasi esaki un poco co- 
lorido y di es manera aki, e bista 
anochi den Nassaustraat ta keda al- 
go particular y esaki no solamente 
pa e turistanan pero pa nos hende- 
nan local tambe. 

Tuma un ejemplo riba cayanan co- 
mercial na otro partinan di mundo 
cu t’asina colorido y nos cu tin un 
caya comercial chikito ta facil pa 
nos por trece un cambio. 

HOBENNAN A TRECE BASTAN- 
TE CAMBIO. 

Ta un lastima á cu antes un hende 
local o turista por hasi nan compra 
mucho mas trankilo, pero awor ho- 
pi biaha nan ta worde molestia door 
di hobennan cu no tin nada o no ta 
busca nada pa haci tampoco, pero 
ta pasa henter dia den caya grandi, 
pa purba di molestia o bende nan 
maldita droganan. 


Antes ora bo no tin nada di hasi, 
semper bo ta bai hasi un paseo den 
caya principal, wak ki di nobo tin, 
pero esaki a cambia, pasobra e in- 
trankilidad cu tin den caya grandi 
ta bastante. 

Antes e hobennan tabata fluit so, 
pero awor hasta t’aána cu nan ta 
fula tambe y hopi biaha nan ta ha- 
cie cu turistanan, dunando nan un 
mal impresáon di nos hendenan. 
Manera nos a scirbi caba, publica- 
mente nan ta purba di bende nan 
droganan y pa nan ta algo normal, 
pasobra nan ta durf puntra cual- 
quier persona, sea hende local o tu- 
rista. 

Atrobe bendiendo droga publica- 
mente, turistanan ta pensa cu aki na 
Aruba ta un lugar na unda no tin 
control, pero cu por bende droga 
trankil y sin worde controla door di 
autoridad. 

Atrobe nosmester bisa cu t’un lasti- 
ma, pasobra pa chikito cu Nassau- 
straat ta, pero pa nos e ta keda nos 
orguyo, pasobra ki ora nos haya un 
bishita di exterior o nos mes sali dal 

BO KLOMPI’ORO — BO KLOMPI’ORO 

Recientemente a habri den 
e pueblo di Tanki Leendert 
“Bon Bini Self Service’’. 
Revista Amistad ta deseando 
exitócu nan negoshi!! 


un rond, prome caminda cu nos pa- 
sa ta den nos caya principal-. 

Tur hende mester coopera, cuida e 
matanan, no benta sushi ariba caya, 
comerciantenan sigui den enbeyese 
boso lugarnan y hobennan no mo- 
lestia nos hende local o turista ariba 
caya, pa nos Nassaustraat keda nos 
orguyo. 

PROFESOR GRISALES A 



Na oficina di Departamento pa Cul- 
tura y Educacion, Amistad a topa 
cu FVofesor Rogelio Morales Grisa- 
les y su ayudante, Gustavo Torres 
Norales, di Bogotá, Colombia, ken- 
denan a duna varios presentacion na 
Aruba y a cosecha hopi exito cu 
nan cursonan di mente. 

Dos ora largo Amistad a conversa 
cu nan ariba varios topico di e cur- 
sonan y amablemente y cu pasen- 
shi splicacion a ser duna. 

Segun Profesor Grisales, Dinamica 
mental ta e funcion cu ta pone me- 
canismo cerebre traha pa tur cos di 
exterior, manera imagen of cuadro 
mental. Imagen ta ser hiba pa e 
subconciencia cu mas despues ta bi- 
ra alimento pa mente conciente di 
manera cu nos ta actua di acuerdo 
cu e imagennan aki. Dinamica men- 
tal ta sinya nos con pa cambia ima- 
gennan negativo cu ta ser produci. 
Ariba un pregunta di Amistad, si ta 
facil pa practica esaki, E’rof. Grisales 
a laga sa cu di acuerdo cu algun 
practica simpel por alcanza un 
exito. Ariba e pregunta si por com- 


para Dinamica mental cu Relajacion 
Psi-somatica, el a splica cu e relaja- 
cion ta algo otro. 

“Relajacion Psi-somatica ta e porta 
di entrada pa haya un aceso pa nos 
subconciencia pa asina alcanza lo- 
cual nos ta desea, paz mental y exi- 
to. Si bo tin paz mental, bo tin exi- 
to y ora bo tin exito, bo tin paz 
mental”, el a expresa. “Si bo tin 
paz mental, bo tin bon salud fisica 
pasobra semper un mente salud ta 
den un curpa sano. Ora un hende 
tin un mente enfermo e tin tambe 
un curpa enfermo”, ela agrega. 
Profesor Grisales a sigui relata cu 
ora un hende sinya pensa, e ta sin- 
ya biba pasobra hende ta produc- 
to di su propio pensamento. Ta 
ser bisa cu hende ta arquitecto di 
su propio destino y door di obte- 
ne un relajacion fisica, hende por 
obtene cu hopi facUidad un rela- 
jacion mental. Asina e ta conse- 
gui un harmonia entre mente y 
curpa. 

Si diariamente haci practica di re- 
lajacion, tanto mainta como ano- 


chi, un hende por obtene of logra 
cambia imagennan negativo cu co- 
mo fuente di nos pensamento ta 
cambia nos bida. E ta produci tras- 
torno den parti fisica y spiritual di 
curpa humano. 

Amistad a puntra tambe con e prac- 
tica di relajacion por tuma lugar y 
con largo esaki por dura. Segun 
prof. Grisales, bo ta sinta mainta y 
anochi, bo so na un lugar trankil y 
ta kita tur pensamento y concentra 
ariba un cos so. Pa 15 minuut 
mainta y anochi, bo ta ánti manera 
bo ta sali di bo curpa pa bai na e lu- 
gar cu bo ta desea. 

Nos a puntrele si esaki tin di haber 
cu sugestion,ariba cual el a splica cu 
sugestion y auto-sugestion ta com- 
pletamente otro. 

“Tur hende ta victima di sugestion 
especialmente ora cu esaki ta bini di 
un persona cu nos ta conádera ma- 
sha veraz of di confia. Nos por au- 
tosugeri enfermedad tambe y ta re- 
sulta cu enverdad bo tin e enferme- 
dad aunque cu e no ta existi. 
Hopi biaha nos ta sinti un of otro 
dolor keriendo cu ta un of otro 
enfermedad y nos ta pensa cu nos 
tin e enfermedad aki y ta biba cu e 
pensamento. Ta resulta despues cu 
bo tin e enfermedad aki pa motibo 
cubo mes a autosugestiona cu bo 
tinele. Mayoria di e dolornan cu bo 

a sinti ta di nervio of tensionnan 
muscular, cualnan por ser alivia fa- 
cilmente cu un relajacion”. 

E1 a sigui splica cu hendenan cu tin 
un of otro enfermedad tambe lo 
por sugeri cu.nan no tin e enferme- 
dad aki, y pa medio di relajacion 
por alivia e enfermedad aki. Ha- 
ciendo practicanan di relajacion, un 
persona por logra fija den su sub- 
conciencia un imagen di salud y asi- 
na consegui su recuperacion. Du- 
rante cada practica e persona por 
keda ripiti, ‘‘mi ta sinti mihor, mi 
ta mehorando’’ a lo largo e lo sinti 
su mes mihor y hasta por recupera 
por completo, segun Prof. Grisales. 
A ser conversa ariba magnetismo, 
hipnologia, auto-hipnosis y tambe 
telepatia. Ariba telepatia, Prof. Gri- 
sales a duna un muestra di su poder 
mental. E1 a ser puntra si e por do- 
mina mente di un persona of duna 
ordo mental. 

Ariba esaki el a contesta cu si. Pa 
duna Amistad un ehempel, el a mu- 
stra ariba Sr. ItoTromp, kende taba- 
ta type den su oficina na e momen- 
to ey. Despues di un concentracion 
cortico ariba Ito, prof. Grisales a la- 
ga sa cu den algun instante, Ito lo ta 
para na mesa unda e entrevista ta 


tumando lugar. 

No a dura ni dos minuut y Ito a 
stop di type y a sali di su oficina y 
bin para na e mesa. ‘‘Con cos ta ba- 
yendo aki?” Ito a laga sa informan- 
do si e entrevista ta bayendo den di- 
reccion satisfactorio. 

Amistad a puntra Sr. Ito Tromp 
con bin el a bin na e mesa pa pun- 
tra si tur cos ta bai bon, y el a con- 
testa cu durante cu e tabata type, el 
a sinti cu e mester a bini na e mesa 
pa mira con cos ta bai. 


Den varios centro di Aruba, y tam- 
be na television, durante di dos pro- 
grama masha interesante, Prof. Gri- 
sales y su asistente Gustavo Norales 
a duna demostracion di nan poder- 
nan. Nan a hipnotisa, mustra poder 
mental, y na un ocasion segun Prof. 
Grisales a relata, e hasta a cura un 
persona enfermo na hospital. 

Nan a keda masha satisfecho di e 
acohido cu nan a ricibi na Aruba y 
nan tin e speranza di regresa Aruba 
pronto. 




LAGO OIL AND TRANSPORT 

GN ANIMADOR DI UN EMISORA LOCAL 
TAPURBA BRUHA TERA ENCUANTO 
MISSTEENAGE INTERCONTINENTAL 


No t'awor cu nos di Revista Amis- 
tad, cual medio di publicidad t'un 
di e fundadornan di e certamen aki, 
cual t'esun mas grandi den mundo, 
siendo certamen di beyesa pa hu- 
bentud, a tende comentarionan ne- 
gativo dirigi door di e senjor aki en- 
cuanto e certamen Miss Teenage In- 
tercontinental. Den principio tem- 
po cu e certamen aki a worde fun- 
da, e senjor aki tabata tin masha 
aprecio pa cu e idea y hasta tabata 
interesa den obtene e derechonan di 
transmission via satelite. Ta parce 
cu tur cos a cambia na momento cu 
e gobierno insular actual, sostene pa 
e partido M.E.P. ta e promenan cu a 
mira importancia di e Certamen aki 
y a dicidi pa a yuda financieramen- 
te, especialmente e esfuersonan ha- 
si door di senjor Betico Croes, ene- 
migo no. 1 di e persona aki. 

Tempo cu tabata circulando rumor- 
nan cu e certamen aki probable- 
mente lo worde organisa na Cor- 
sow, e propio persona aki mes ta- 
bata para cla pa a critica e gobierno 
di Aruba cu net awor cu turismo a 
baha cu nan ta laga e certamen aki, 
lal ta duna Aruba un gran propa- 
inda turistico, bai afo, anto Cor- 
sow. 

CASO MARISKA WILLEMS 

No solamente e persona aki a duna 
diferente comentarionan negativo 
ariba caya encuanto di e asunto aki, 
p.e. laga nan cobra nan hop' placa 
di danjo di perhuicio, nan merece 
como abusadornan y mucho mas 
comentarionan sushi, pero tambe 
a publica varios biaha durante nan 
noticiero local via nan emisora ra- 
dial, encuánto di e caso, cual awe a 
muri un morto natural, pero nan a 
keda boca sera. Hasta nan a purba 
di duna director di e Revista aki un 
mal nomber serca gobierno, na un- 
da e ta emplea, bisando na radio, 
cu director di Revista Amistad a 
meldo ziek, pero ta encontrando su 


mes na Ecuador. Nan a lubida cu 
Ecuador ta un pais grandi cu Uni- 
versidadnan conoci y cu nan tambe 
tin centenares di mediconan y cu 
director di e Revista aki no ta di e 
bobo ey, pa meldo ziek sin certifi- 
cado di dokter. Awe caso Mariska 
Willems^a muri y eynan mes ta un 
prueba pa e senjor ey cu nunca bus- 
ca malo pa otro, ni tampoco desea 
malo, pero pensa cu tin un Todopo- 
deroso cu ta actua correcto. 

CASO MISS TEENAGE INTER- 
CONTINENTAL. 

Apesar cu semper nos tabata tende 
cierto comentarionan o criticanan 
cu e senjor aki ta lansa encontra nos 
persona o nos actividadnan, pero 
tog e ta purba di trata nos bon den 
nos cara. Durante e luna aki nos ta- 
bata tin un rueda di prensa y si bo 
ta ánti bo un periodista di berdad y 
cu bo ta duda di algo, anto presen- 
ta y haá pregunta y formula bo 
propio concluáonnan, pero no keda 
sin presenta anto critica. Cobarde!! 
Durante su programma semanal 
“Ban critico Gobierno Insular un 
poco", na final di e programma sin 
duna radio oyentenan ocasion ela 
haá cierto comentarionan negativo, 
sin duna posibilidad na e pueblo di 
Aruba p’a haci pregunta o duna co- 
mentario y mi ta águr cu tabata tin 
diferente personanan cu tabata di 
yame p’a muáre e importancia tu- 
ristica di e certamen aki. 

Si presidente di “Caribbean Tou- 
rism Association’’ ta mira cu e cer- 
tamen aki no tin su contribucion 
turistico, anto e ta ciego y pa col- 
mo e ta un persona di color scur, 
kendenan semper ta contra di cual- 
quier certamen di beyesa, pasobra 
nan ta ánti nan mes descrimina. Pa- 
kiko paisnan manera Puerto Rico, 
E1 Salvador, Grecia, Hong Kong, 
Sto. Domingo, Merca, Australia, 
Mexico ta interesa den e certamen 
di “Miss Universe’’ y ta gasta miyo- 


nes y miyones di florin pa organise, 
pasobra nan ta mira importancia y 
balor turistico di e certamen aki. 
E senjor aki ta aconseha gobierno 
pa haá un estudio, manera cu ta 
hendenan sokete ta ánta como go- 
bernantenan. No, mi Shon nan a 
haá hopi estudionan y copianan 
di recortenan di Revista, courant- 
nan rond mundo cu ta na desposi- 
cion di bo tambe ta prueba di e 
balor turistico di e certamen aki. 
Alavez e 3 anjanan consecutivo cu 
Venevision a transmiti e certamen 
aki t’un bon ejemplo, pasobra Ve- 
nezuela ta y ta águi ser e pais mas 
importante pa nos turismo. Pero 
manera mi a bisa caba, tur cos a bin 
pasobra enemigo no, uno di e per- 
sona aki, e gran Betico Croes, lu- 
chador, sin interes personal pa Aru- 
ba a intermedia pa cu e certartien 
aki keda Aruba. Ta bon cla cu ta e 
gobierno actual a sinja nos pueblo 
conoce e importancia pa turismo, 
ta nan a aumenta e presupuesto pa 
turismo. Antes diputado ta bin, di- 
putado ta bai, pero nunca nan no a 
hasi nada den contribui poátiva- 
mente pa nos turismo, construi ho- 
tel no ta tur cos, pero wak pa yena 
esey ta importante. 

Referiendo pakiko e persona aki ta 
contra nos y nos organisacionnan 
mi no sa, pasobra Revista Amistad 
ta legal, Amistad Snack Truck ta 
legal y Miss Teenage Intercontinen- 
tal ta legal. Nos ta águr cu nos ta 
contribui mucho mas cu cualquier 
persona na adelanto, progreso, cu 
consejo y palabranan, pa yuda nos 
hubentud, manteniendo nan ariba 
un bon caminda, sin perhudica nan 
den nada, cual ta e futuro di nos 
iáa. Nos consenshi ta limpi y nos ta 
progresa y águi progresa cu nego- 
shinan limpi y legal. Nos semper a 
pensa cu tin un Dios ariba nos ca- 
bes y nos ta áime y alabe demaáa- 
do na tur momento y na promelu- 
gar. Mescos cu bo ta pensa malo di 
otro, otronan tambe ta pensa igual 
y nada na e mundo aki no ta keda 
scondi y propiamente t’akinan mes 
bo ta haya bo caáigo. 

THE EIGHTH CONTINENT, INC. 
IMPORT & EXPORT 


TEL. 1304 - 4590 CABLE: TEC - ARUBA 


Caribbean Mercantile 
Bank N.V. 



ir COMMERCIAL CREDITS 
★ TRAVELLER’S CHECKS 
★ LETTERS OF CREDIT 
★ COLLECTION DRAFTS 
★ SAVINGS ACCOUNTS 
^ TIME DEPOSITS 

ic ALL KINDS OF INSURANCE 
^ TELEGRAPHIC PAYMENTS 
ic FOREIGN EXCHANGE 
^ CURRENT ACCOUNTS 

MEETS THEWORLD 






Dies aña largo Julio a planea y a 
spera e momento di su venganza cu 
masha pasenshi. “E revancha aki lo 
tin un smaak di miel,” el a pensa. 
Esaki lo ta mas dushi cu dia cu Oli- 
via a bisele cu e locasa cunele. Esa- 
ki tabata promer cu Calito a regresa 
for di Hulanda cu titulo di Docte- 
randus, y di Meester, locual tur mu- 
cha mujer tabata anhela pa un es- 
poso. Olivia su cabez tambe a bira. 
E1 a cai pa Calito cu despues a cu- 
minza studia pa ingeniero. Dia cu 
Olivia a kibra su compromiso cu 
Julio, el a kibra algo den su curpa 
- - su curazon, kizas, of su habili- 
dad di tene compasion. Julio tam- 
be kier a bai Hulanda bai studia 
pa arquitecto y despues pa inge- 
niero, pero pa motibonan politico 
e no a haya e beca cu el a pidi. 
Ninqun hende kier a yudele pa mo- 
tibo e no tabata votador di e parti- 
do na mando na Aruba, ni di e par- 
tido na mando den Gobiemo Cen- 
tral. E1 a perde atrobe. Henter su 
bida e tabata un perdedor. E1 a 
perde finalmente su mucha mujer 
cu a bira casa cu otro homber. Ju- 
lio a stuur su auto y a stacionele 
dñanti di cas di Olivia y Calito y a 
spera pa nan sali di cas. E tabata 
sa cu e pareja lo bai laman, locual 
nan ta haci tur diasabra. “Olivia y 
Calito a sali bai, el a keda spera 
tumando tur su tempo. E1 a mira 
e jovencita di 8 aña sali di cas y 
bai hunga ariba acera. E1 a baha 
di su auto y a aserca e mucha. 


“Mi tambe tabata "bula cabuya tem- 
po rhi tabata bo edad,” el a bisa e 
mucha cu a dunele un sonrisa. 
“Con bo yama?” “Julia,” e jovenci- 
ta a contesta, agregando: “Con bo 
yama?” Pa promer biaha, Julio a ti- 
ra un bista ariba e mucha bon. E ta- 
bata imagen exacto di su mama. 
“Julio,” el a contesta cu voz abow. 
“Mi ta un amigo di bo mama y ta- 
ta,” el a agrega y a sak banda di e 
mucha. Espontaneamente e mucha 
a tira un man ariba lomba di Julio y 
a duna e homber un sunchi. Julio a 
sinti su cara muha y a keda sorpren- 
di cu e muha tabata di su lagrima 
nan y no di e sunchi di Julia. “Des- 
pues di 10 aña largo,” el a pensa, 
“mi no por sigui cu e plan aki.” 
E mucha muher a entreguele su ca- 
buya y a bisa: “Ban bula hunto? 
Nunca mami ni papi a bula cabuya 
cumi.” Julio a sinti un peso ta kita 
di su curazon y a pensa con asom- 
broso bida por ta cu un jovencita 
di 8 aña dunando e bida atrobe. Na 
e momento ey, e no a ripara cu e 
mucha a cruza caya pa bai cohe su 
cacho cu a sali di cura. Ora cu el a 
tende e mucha ta llama nomber di 
su animal, Julio a bira cara y a mi- 
ra un truck ta asercando e mucha 
cu velocidad halto. E1 a bula lanta, 
y cu rapidez a core subi caminda y 
pusha e mucha muher un banda 
net na ora. Olivia nunca a compren- 
de su ultimo palabranan. “Mi no tin 
titulo, mi ta un heroe.” 





BAN CRITICA GOBIERNO. 
/- INSUL^ UN POCO// 

Actualmente tin un programacion 
na un radio emisora cu ta hiba co- 
mo titulo “Ban critica gobierno in- 
sular un poco”. 

No cu nos no tin nada contra e per- 
sonanan ni contra e radio emisora, 
pero ta riparable cu e fin di e pro- 
gramma aki ta pa critica gobierno 
insular lo mas tanto posibel. 

Claro cu nan mes no tin e durf pa 
hasie, pero nan ta busca personanan 
pa bin den e programma cu tin di 
haber cu cualquier departamento di 
gobierno insular y inocentemente 
door di e personanan aki ta bin pre- 
guntanan na direccion di gobierno 
insular. 

Ja hopi tempo caba cu e radio emi- 
sora aki ta pasa tur clase di pamfle- 
ta o ta laga cualquier persona dirigi 
palabra via su noticiero sin control 
dj 'esaki, cual segun nos ta contra di 
reglanan radial. 

No t’un cuestion cu nos ta scirbié^, 
pa un of otro motibo, pero tendien- 
do e diferente criticanan cu tin riba 
caya pa cu e programma aki nos a 
durf scirbie. 

Radio oyentenan mes por scucha y 
huzga cu loke nos ta scirbi ta ber- 
dad y nos mester bisa cu awor mes 
t’asina corda tempo di eleccion otro 
anja. 

Laga nos no scirbi mucho mas en- 
cuanto dj’esaki, pero bisa ámple- 
mente cu e programma cual ta su- 
pose di ta un programma informati- 
vo a para bira un programma “Ban 
critica gobierno insular un poco” 

Binti ocho aña pasa, tres joven Aru- 
bano a marca historia mundial cu te 
awe segun informacionnan cu Ami- 
stad ta dispone di dje, no a ser kibra 
ainda. E tres jovennan aki, Jose 
Wever, Yendi Harms, y Simon Ma- 
duro, pa nan placer y pa un aventu- 
ra despues di a bishita un fiesta, a 
dicidi pa viaja pa Venezuela cu un 
boto pa cual nan no a pidi permiso. 
Na lugar di Uega Venezuela den tres 
dia manera a ser keri, nan a llega 
Panama despues di 30 dia. Unica- 
mente dos a pone pia ariba Panama. 
Un di nan a fallece dos dia anterior. 
Sr. Jose Wever, mihor conoci na 
Aruba como Buchi Panama, cual 
nomber el a haya despues di e odi- 
sea ariba faman 28 aña pasa, a rela- 
ta henter e historia pa Amistad. 
Un historia cu lo mester ser archiva 
y warda, demostrando cu cuerpo 
humano por resisti calor inmenso di 
solo, frieuw inmenso di anochi, y 
mas inportante 16 dia sin come ni 
bebe nada. 


BUCHI PANAMA 

Ningun hende na Aruba por bisa cu 
nan no a tende e nomber Buchi Pa- 
nama nunca. Buchi Panama ta un 
homber sereno, humilde, energeti- 
co, semper cla pa yuda, kende des- 
pues di hopi rogameno, a dicidi di 
relata su aventura ariba laman, na 
Amistad. Buchi ta conoci na Aru- 
ba pa su labornan deportivo, como 
ex-futbolista, dirigente deportivo, 
miembro di directiva di ASU, 
miembro di Arubaanse Voetbal 
Bond referee popular di futbol na 
Aruba, y un di e motornan tras di 
futbol aspirant, cual ta ser llama 
“su baby”. Manera a ser palabra, 
Amistad a Uega na hogar di Buchi 
un Diaranzon atardi pa e entrevista. 
Asina bo drenta porta di cas, pro- 
mer cos cu ta ser nota, ta e kashi di 
glas na muraya, cual kashi ta Uena 
cu trofeo, banderinnan deportivo, 
diplomanan deportivo y certificado- 
nan, cu Buchi a ricibi, no uniccuiien- 


te na Aruba, pero tambe den exte- 
rior. Si no tabata pa e acuerdo pa 
papia ariba e Odisea ariba laman, 
Amistad por a keda scucha henter 
un atardi y anochi, historia di fut- 
bol di Aruba. Cu voz sereno, llena 
cu emocion, recordando e 30 dia- 
nan di angustia, Buchi a relata su 
historia aventurosa na Amistad. 

SALIDA DI ARUBA. 

Sr. Jose Wever, no ta recorda fecha 
di e dia cu e aventura a cuminza, y 
ariba insistencia di Amistad, el a la- 
ga fecha un banda y a cuminza rela- 
ta di e anochi na aña 1958 cu el a 
sali di cas bai un fiesta na Savaneta. 
Hunto cu amigonan, conocirnan y 
desconocidonan, Jose a sinta bebe 
te laat anochi, habriendo madruga. 
Na tino ainda ya cu bebida no a 
afectele mucho na e fiesta aki, el a 
sali bai den direccion pariba pa bi- 
shita otro fiesta. Aki tambe alco- 
hol tabata waya na gran cantidad, 
y tabata na e fiesta aki, el a topa cu 
Yendi Harms y Simon Maduro. 
Hunto cu e otro invitadonan e tres 
amigonan a fiesta e anochi, y den 
madruga a sali hunto for di e pa- 
changa. Pafo di cura di e cas, esun 
cu tabata sa di boto, a bini cu e pro- 
posicion pa bai “Punto Estrella” 
Guajiri, na Venezuela. 

“E ora mi di cunele, wel si, pero 
nos no tin nada, y a ser dicidi cu 
nos ta bai. Mi tabata yen di bebida, 
pero no cu mi no tabata sa kiko ta 
pasando. Nos tur tres tabata joven 
y aventuroso, y cu e bebida den nos 
curpa, kizas ta esey a duna nos e cu- 
rashi mas.” 

ñ'omer cos c J e trio a haci ta busca 
un boto. Nan a haya e boto mal pa- 
ra y a dicidi di bai cunele. Den bo- 
ca di Savaneta, boto a pega cu nan. 
Tur tres a bula na awa y a saca e bo- 
to y sigui rumbo west. 

Nos a keda bái abao y pa su mainta 
mi a drenta bodega bai drumi, y no 
tabata sa nada mas. Ora mi a spier- 
ta, mas o menos 8 or di mainta, ma 
hayami den e bodega. Mi a aserca 
Yendi y puntrele,unda nos ta bai? 
Ki mishi nos ariba laman? E1 a con- 
testami cu nos ta bai Punto Estrella, 
y ariba mi pregunta cuanto dia esa- 
ki lo dura, el a contesta cu den tres 
dia ta yega. Nos no tabata tin cu- 
minda ni awa, sinembargo mi a dici- 
di pa continua anto”. 

RUMBO PERDI. 

Despues di tres dia di viaje, ainda e 
jovennan cu a caba di mira e pro- 
mer quinto parti di un siglo, no a 
llega nan destino. Di cuatro dia ain- 
da nan tabata ser rondona pa laman 
sin mira tera. 

"Di cinco dia nos ta blo mira laman 
y mi a puntra ki dia nos lo yega, y 
Yendi capitan di e boto a laga sa cu 
su wowo a bira. Lugar di nos coi 
abao y bai zuid, e boto a coi rumbo 
pabao pero a bai Noord. Ora cu 
nos a drenta laman grandi coriente 
a bai cu nos. Ami no tabata sa nada 
di boto, pero como cu esun na ti- 
mon a cansa y no tabata por mas, 
ma dicidi di tuma over. Ora ma tu- 
ma over, verdaderamente nos a cu- 
minza topa laman mas y mas gran- 
di, pero a sigui nos rumbo. Conti- 
nuamente nos tabata rondia pa wak 
si nos por mira un bapor of algo.” 
Diesseis dia y anochi, Jose, Yendi y 
Simon a nabega sin awa pa bebe y 
sin a come algo. Nan a yora, nan a 
reza, nan a consola otro, pero spe- 
ranza nan no a perde di lo ser locali- 
za pa un of otro bapor, of di por 
yega tera un caminda. 

Nan a conversa di nan pasado, di 
nan famia y amigonan. Nan a re- 
corda cu lagrima con nan a drenta 
un aventura peligroso, lagando atras 
nan sernan mas keri. Jovennan di 
bon postura dia cu nan a sali for di 
Aruba, den 16 dia a bira casi eskele- 


to pa falta di alimento. 

“Despues di 16 dia, e ora ey, awa a 
cuminza yobe pa promer biaha. 
Mi a coi un paña di bela, habriele 
den e lei di e boto. Awa a basha 
aden y nos a bashele den bleki 
grandi. Asina nos a haya awa pa 
bebe promer biaha. Nos a bebele 
masha poco poco, y el a dura cua- 
tro dia. Cuminda nos no tabata tin 
tampoco, y e ora ey a drenta e idea 
den mi cabez cu weitando e yerba 
ariba awa, ta mihor nos cuminza co- 
me yerba di laman.” 

Algun dia despues e trio a topa cu 
laman di edificionan halto. Laman 
tabata bini di tur banda cu olanan 
largo, hisando e boto tanto meter 
halto y kita bai for di bao di dje, 
lagando e boto baha tanto meter 
promer cu e cai den awa atrobe. Ca- 
da vez cu e boto bai laira cu olanan 
grandi, e jovennan tabata tene ma- 
sha duro, unda cu nan por pa no ser 
tira den laman. 

‘‘Pa mi anto, esaki tabata cuatro la- 
man, pasobra di tur banda e tabata 
ariba nos. Anochi ora cu e laman 
pasa ariba e boto, e tabata laga e 
‘‘flyingfish” nan, e piscanan bula- 
do cai. Nan tabata cai den e boto, 
y asina nos a logra haya pisca pa co- 
me promer biaha. Mi tabata cohe e 
piscanan, un cuatro cinco, en total, 
y pone nan den solo pa seka des- 
pues di habri nan. Ora nan ta seco, 
nos tabata come nan. 


YENDI A FALLECE 

Tabata mas o menos e di 22 dia, cu 
Yendi’ a bira ciego pa motibo di e 
claridad di solo cu ta briUa henter 
dia ariba laman, e salo y sin nada 
mas pa mira cu awa y cielo. 

‘‘Na momento cu el a bira ciego, e 
di cumi cu e no ta mira. E ora ey, 
mi a cuminza criele cu e tiki awa 
cu nos tabata tin. Cu lagrima den 
mi wowo, y cu voz temblante, tra- 
tando di domina mi mes, mi di cu- 
nele cu akinan nos ta perdi mes y 
no tin moda di haci. E momento 
ey mi di cunele y cu Simon, pa nos 
baha den bodega y laga e boto bai 
pa su cuenta.” 

Esaki tambe e trio a haci y a laga e 
boto na misericordia di laman. E 
belanan tabata e promernan cu a 
cuminza kibra. Despues tabata e 
‘‘hik” cu tambe a serkibra pa biento 
y laman cu tabata pasa dal den e 
boto keto bai. Mas despues tabata 
e bela grandi cu tambe a kibra bai 
lagando unicamente master y e 
jeep. E jeep no a dura largo tampo- 
co pasobra laman a scheur’e tambe. 
E cinco dianan cu a sigui nan no a 
topa cu ningun bapor ariba laman 
tampoco. Yendi dia pa dia tabata 
birando mas debil, mientras cu Si- 
mon y Buchi tabata cuidele mas 
bon cu ta posibel. Ariba di 27 dia, 
Yendi no por a lanta mas. Den 

marduga, el a sacudi Buchi dos bia- 
ha na su man. 

,“Ultimo mi di cunele pa lagami dru- 
mi. Mi a pega soño, y ora cu mi a 
spierta, mi a tira un bista ariba dje. 
E tabata wak mi den mi cara. Mi a 
sera wowo atrobe, y pa manece su 
di 28 dia, mi a lanta y hayele morto 
bandi mi, cu su wowonan habri. Mi 
a coi su pols pa mira si ainda e lo 
por ta bibo, pero envano.” 

Cu masha trabao, Simon cu Buchi 
a logra saca e cadaver, pa ponele 
ariba dek. Na momento cu a logra 
ponele ariba dek, e cadaver a ser 
poni na rand di e boto. Banda di 
merdia, segun calculacion via solo, 
Buchi y Simon a hisa e cadaver di 
Yendi y bentele na awa. 

“Nos a bentele na awa y el a bai. 
Un dos palabra cu mi a usa cunele 
ta: Bai y bai cu Dios. Simon cumi a 
keda atras masha tristo. Lagrima 
casi nos no tabata tin mas. Bo ta 
bira duro tratando di sobrevivi. 
Continuamente bo ta pensando. Bo 
curpa ta yena cu dolor. Tension ta 
dunabo dolor di cabez casi diaria- 
mente, pero bo mester sigui lucha 
pa sobrevivi”. 

RESCATE. 

Henter dia, e boto a sigui su rumbo 
sin destino, te cu e dos sobrevivien- 
tenan a bai drumi anochi, sperando 
manera e dianan anterior cu e dia si- 
guiente á nan lo mira tera, of ser 
rescata. 

“E dia siguiente, ora cu mi a lanta 
for di sonjo y cu masha trabao a lo- 
gra subi ariba dek, debi na mi debi- 
lidad di curpa y dolornan den tur 
weso, mi a mira un bulto blanco 
grandi ariba e boto. Tabata un ba- 
por di carga cu ta ser llama Fruit- 
ship. E bapor aki su nomber tabata 
Morazan. Ora cu nan a mira nos, 
nan a hala e bapor serca di e boto, 
nan a baha trapi di cabuya pa nos 
subj. 

Tanto Simon cumi, na momento cu 
nos a subi ariba dek di e bapor, nos 
no por a cana. Nan a hisa nos y hi- 
ba nos den e cabina. Eynan e capi- 
tan a puntra nos di unda nos ta. 
Ora cu nos a bisele cu ta di Aruba, 
el a laga sa cu e no sa di Aruba pero 


di Curaçao. Mi di cunele cu Aruba 
tambe mescos cu Corsow ta di 
Dutch West Indies, manera Antillas 
tabata ser llama antes.” 

Despues cu Buchi a contesta e ca- 
pitan cu nan tin 29 dia ariba laman 
caba, e capitan di e bapor a duna 
di conoce cu destino di Morazan ta 
Texas, pero cu no por hiba nan Te- 
xas, pasobra nan mester di trata- 
mento medico urgente y cu e viaje 
pa Texas ta mucho largo. 

Morazan a bolbe pa Panama for di 
unda el a sali, y ariba e di 30 dia di 
ta ariba laman Buchi y Simon a mi- 
ra tera. Ora cu Morazan a llega pa- 
nama su madruga siguiente, un lan- 
cha a bin busca e sobrevivientenan 
y a hiba nan tera. 

“Na llegada na tera, mi a pensa cu 
sigur sigur sera nos ta bai. E consuL 
Hulandes Julio Salazar tabata pre- 
sente y el a hiba nos hospital na Co- 
Ibn. Nos a keda tres dia den hospu’ 
tal. For di ariba bapor y den hospi- 
tal tambe, nos no a haya cuminda 
manera mi a kere. Ta masha poco 
liquido y soppi nan tabata cria nos 
cunele e promer dos dianan, paso- 
bra nada no tabata pasa door di nos 
garganta. 

Despues di e tres dianan den hospi- 
tal Consul Salazar a puntra Jose We- 
ver, si e ta dispuesto pa regresa Aru- 
ba. Buchii y Simon tabata dispues- 
to pa regresa. 

“E1 a puntrami cu si mi ta dispuesto 
pa keda Panama, e lo por regle pa 
nos. Mi di cu ne cu mi no a haci na- 
da cu mi lo mester tin miedo di dje 
pa regresa.” Dia cu Morazan a haya 
e sobrevivientenan, nan a manda un 
telegram pa Panama. For di Pana- 
ma un telegram a ser manda pa Aru- 
ba, cu dos sobreviviente a ser haya 
y un morto. locual a trece poco 
confusion. Jose “Buchi” Wever y 
Simon Maduro, a ser manda back 
Aruba cu e bapor Oranjestad. 

DETENCION NA ARUBA. 

Uegando Aruba via di Cartagena, 
recherche a subi bapor y a detene 
Buchi y Simon pa interogacion. 
Nan a bai warda di polis na Playa, 
unda nan a ser interoga dos ora lar- 
go. Despues di e interogacion aki, e 


dos sobrevivientenan a ser hiba war- 
da di polis na San Nicolas unda e 
mesun interogacion a cuminza atro- 
be. E interogacion na San Nicolas a 
dura tres ora largo te ora cu Buchi 
a fada. 

“Banda di merdia mi a dicidi di bisa 
e recherchenan, bosonan ta lagami 
bai of serami. Nan a keda persisti 
cu nan pregunta ariba e defunto, 
puntrando si no tabáta tin pleita- 
mento, disgusto entre nos, etc. Mi 
a keda contestanan cu no, y cu no 
tabata tin problema. Ta muri e 
homber a muri, nos a bentele na 
awa, y esey ta tur. E ora ey nan a 
dicidi di laga nos bai cas.” 

For di aña 1950 pa dia di e entre- 
vista, Sr. Jose Wever, semper a nen- 
ga di relata e susedido na corant of 
revistanan, aunque cu el a haya 
ofertanan bon pa e historia. E1 a 
considerele como un historia tristu 
den cual el a perde un amigo y nun- 
ca kier a haci publicidad cunele. 
Amistad a persisti, pa haya e histo- 
ria pa publicacion, di manera cu e 
lo por ser warda tambe pa futuro. 
E condicion cu a ser duna ta, pa no 
exagera e relato y no floriele pa kita 
e verdad di e susedido afo. 

Nos a redacta e relato, manera cu 
Sr. Wever a relata, sin kita afo of 
hinca aden, pa conserva e relato ori- 
ginal. 

No ta conoci na mundo otro odisea 
di hendenan cu a perde ariba laman 
y cu a keda e kantidad di 30 dia ari- 
ba awa, promer cu nan a pone pia 
ariba tera atrobe. Aki na Aruba va- 
rios hende a llega di bai perdi cu bo- 
to, pero pa sobrevivi tanto dia ma- 
nera Buchi y Simon no ta conoci. 


PA ACTUALIDAD, 
SINCERIDAD Y 
PUNTUALIDAD 
LESA 

Ml mOME 

Y 

UNICO AMOR 


Tempo por wel di pasa, pero esaki 
no ta yuda pa calma un dolor di un 
malesa incurable. 

Hopi ta bisa cu amor ta pasahero y 
ta facil pa lubida y ami tambe ta 
admiti cu un tempo mi a pensa 
igual, pero awor mi ta sinti e dolor 
di mas duro den mi bida. 
Ora bo ta jong, bo no conoce sufri- 
mento, pero tur cos ta gozo y ale- 
gria I hasta a veces bo tabata hari 
otronan ora bo mira nan yora y bo 
tabata yama nan pa cobarde o mu- 
cha chikito. 

Mi kier conta boso mi historia pa 
boso sa cu apesar boso ta critica ho- 
pi biaha cu nos hobennan no ta pre- 
ocupa cu nada, pero mi kier demo- 
stra boso cu hopi biaha nos tambe 
ta haya sla duro y conoce sufrimen- 
to cu no conoce limite. 

Mi ta un hoben di 23 anja di edad y 
tabata tin un mucha mujer di 22 
anja. Mi a conoce durante un di e 
tantisima fiestanan cu ta worde or 
ganisa akinan. 

E no tabata e prome mucha mujer 
di mi, pero mi tabata tin varios otro 
pero e ta esun cu mi a stima di ber- 
dad y hamas lo mi por lubide, es- 
pecialmente e forma cruel cu mi a 
perde. Mi si tabata su prome amor 
y ta cumi ela conoce tur experien- 
cia di bida. Nos a pasa hopi trabow 
pa nos encuentronan, pero tog nos 
a logra al final di tur cos di tabata 
sali, studia, baila y goza hunto. 
Esaki ta foutnan cu hopi ta comete, 
di lubida liasta nos mayornan, con- 
tal cu nos tin cu nos e ser cu nos ta 
stima. Nos tabata demasiado pega 
cu otro y tabata tur cos. Imagina 
boso cu ni den mes un districto nos 
tabata biba, pero lew for di otro, 
pero tur ora nos tabata hunto. 
Ela termina su estudio y ami tambe 


a termina dimi, pasobra e tabata un 
persona cu tabata gusta studia y mi- 
ra otro hende busca nan futuro y 
peor ainda e tabata streng cumi 
p'ami studia, pasobra semper e ta- 
bata chansa cu ora cu e casa e kier 
casa cu un homber bon studia y cu 
por duna su yiunan un bon educa- 
cion. 

Semper mi mama sa bisa mi, p’ami 
corda cu no ta nos so ta riba mun- 
do, pero cu nos mester corda otro- 
nan rond di nos y cu nos mag tin á- 
quiera un amigo. Mi tabata contes- 
te cu nunca un hende mester tin 
amigo, pasobra cu amigo ta pro- 
blema so e por duna bo, pero awor 
mi a realisa cu un amigo por ta util. 
Semper mi sa ripara cu e tabata par- 
se enfermo y mi tabata consehele 
bai dokter, pero e ta contesta mi cu 
e ta bon. 

Un biaha ela yega di cai flauw y e 
ora á mi mes a dicidi di hibe dok- 
ter. Dokter a dune un tratamento, 
cual a dura basta tempo y en ber- 
dad mi a ripara cu ela bira mihor. 
Despues atrobe ela bira malo y mi 
mes a dicidi pa hibe Colombia pa 
examinacion. 

Ayanan mi a haya e tristo noticia 
cu e no tin hopi tempo di bida mas. 
Bo sa kiko ta duro ta e noticia aki 
y maske bo kier bise bo no por, pa- 
sobra ta imposibel y tog e ta nota 
na mi haá y cara cu tin algo. 
Mi tabata yora hopi y á un homber 
bisa cu e á no ta yora pa un mujer 
anto mi ta kere cu ora cu e pasa den 
algo ámilar cu mi ta sigur cu e tam- 
be lo yora. 

Hopi biaha mi ta keda sin bai serca 
dje, pasobra mi no tabata por. Mi 
tabata sa cu e mester bai muri, pero 
mi no kier pensa mes ariba e mo- 


mento ey, ni tampoco con lo mi ke- 
da mi so, án e persona cu mi ta sti- 
ma asina hopi. 

Ta pildo di drumi mi tabata usa 
p’ami por a drumi anochi. Mi taba- 
ta traha na hotel y mi a dicidi di ki- 
ta, pasobra tog mi no tin ningun 
hende mas. 

Asina mes mi tabata sali cune, pur- 
ba di hasi normal. 

Manera nan a bisa mi na Colombia, 
despues di tanto luna lo e haya un 
dolor pisa y esey ta nifica prepara, 
pasobra dia ta yegando. 

Dia ela cuminsa haya dolor pisa mi 
a core hibe hospital, hunto cu su 
mayornan, kendenan tambe tabata 
sufri hopi. Mi tabata keda casi hen- 
ter dia serca dje y drumi masha po- 
co. Mi no por lubida nunca mas e 
momento cu ela fayese den mi bra- 
za cu e palabranan p’ami ser feliz y 
no lubide. 

Ta parse un sonjo, pero esaki a pasa 
realménte. 

Ora un hende, cu bo ta stima a bai 
laga bo pa semper e momento ey bo 
ta sinti falta dobbel y e momento 
ey bo ta ánti bo bo so y bashi y 
hasta bo ta bisa mihor mi tambe 
muri. Apesar cu mi ta un homber y 
moderno, pero mi ta kere t'esnan 
cu tambe a pasa den mes un sufri- 
mento so por compronde den kiko 
mi ta pasando. 

Awor ja tin 3 anja tras di lomba, pe- 
ro p’ami ta mescos cu ta ajera y tur 
recuerdo cada dia di nobo ta bin 
den mi cabes, especialmente ora mi 
encontra artikolonan cu tabata per- 
tenese na dje. 

Mi a tuma un desicion pa mi bai 
Hulanda, lew for di tur recuerdo y 
pensamento, n’unda lo mi cuminsa 
un bida completamente nobo. 

Estrella 

Self Service 

Sta. Cruz 250 tcl. 8420 

ESTRELLA DAKOTA DEN 
DAKOTA SHOPPING PARA- 
DISE 

Conosi pa su scrvicio rapido y nos 
rckinan scmpcr bai ta bon gcstock 
cu tur clasc di comcstiblcs y articu* 
lonan. Nos supcimcrcado ta hygic- 
niko, complctamcntc airc- acondi- 
ciona, cu bon cspacio pa parkccr. 
Bira nos clicntc i bo tambc lo 
bira un clicntc fcliz. 

Vondellaan 6, Oranjestad, 
Tel. 3007 - 3766 
Santa Marta 25, Tel. 8277 
Curaçao: Tel. 24520 - 24329 

Addddoicdo^ 


E CORANT PA TUR DIA 

E corant cu diariamente ta ofrcccbo: 

ACTUALIDAD DI TUR ISLA ANTILLIANO 
NOTICIA MA^ IMPORTANTE MUNDIAL 
DEPORTE LOKAL E INTERNACIONAL 
COMENTARIONAN 
ENTREVISTA Y REPÓRTAHE 
PROGRAMA DI RADIO Y TELEVISION 




AMIGOE DIARUBA 


Yama 4333 
y abona 
awc mcs riba 


NOS TA RIFA DOS (2) AUTO '•HONDA’ 
ENTRE NOS CLIENTENAN PA CAD/> 
COMPRA Dl FLS. 5,- UN TIKET. 


2SORTEO: DEC. 27,1978 

ADEMAS TUR LUNA TIN SORTEO 
MUCHA CU 6 FABULOSO PREM 

siJkentucky FRIED CHICKEIM 
HASt HENTER BO FAMIA FELIZ 


Tur Diahuebs anochi di 8.15 pa 11.00 
DISCORAMA via Radio Hoyer I 

Tur Diasabra anochi di 9’or pa 12’or 
SAFE - DRIVING via Radio Hoyer I 

Tur anochi di 8.30 pa 11.00 
SAFE - DRIVING via Voz di Aruba 

Tur Diadomingo anochi di 7’or pa lO’or 
DISCOMUNDIAL via Voz di Aruba. 

Tur esakinan y hopi mas presenta y produci pa 

Addison 
Programs Co. 

‘sow, tel. ,44287 _ARUBA tel. 8071 

Anabela de Souza y Flavia Kool- 
man ta dos Arubana cu ta encarga 
pa brinda e hospitalidad di e pue- 
blo Arubano na e participantenan 
y otro bishitantenan durante e cer- 
tamen di Miss Teenage Interconti- 
nental e aña aki. 

Anabela tin 18 aña y ta cursando 
su ultimo aña di H.A.V.O. pa Co- 
legio Arubano. Durante e certamen 
di Teen Princess Aruba di aña pasa, 
Anabela a logra un puntuacion bas- 
tante halto pa su inteligencia, per- 
sonalidad y comportacion. A base 
di esaki y mirando e hecho cu e 
trabao ta mucho pisa pa un solo 
persona, e comision di Miss Teenage 
Intercontinental a eligi Anabela co- 
mo Miss Hospitality. E tarea prin- 
cipal tabata consisti di representa 
e hospitahdad Arubana na un ma- 
nera digno. Anabela su prome reac- 
cion tabata cu e ta haya e eleccion 
como un sorpresa, pero despues di 
a pensa su mes bon, e a dicidi di tu- 
ma e encargo aki ya cu e ta consi- 
dere como un trabao bunita si bo sa 
con pa hacie. Anabela ta considera 
e trabao di Miss Hospitality como 
un trabao di hopi responsabilidad, 
bo ta anda cu hende di diferente 
pais, caracter y costumbernan. Cu 
pasenshi y si bo trata di yuda otro- 
nan y bo mes den tur circumstan- 
cia bo por logra haci e trabao mas 
facil. Miss Hospitality tin cu entre- 
tene e mucha muheman participan- 
te pa asina nan sinti nan mes como- 
do ariba nos isla durante nan esta- 


dia e informa nan tocante nos-cos- 
tumbernan. Durante un acto oficial 
e Miss Hospitality lo tin cu introdu- 
ci e participantenan na e anfitrion. 
No solamente bo ta haya bo enfren- 
ta cu e candidatanan, pero tambe 
cu invitadonan especial, manera 
prensa intemacional. Segun Ana- 
bela un Miss Hospitality nunca 
mester ta nervioso, timido, bo mes- 
ter tin hopi curashi y dispuesto pa 
yuda y duna tur sorto di informa- 
cion na cualkier momento. 

Anabela ta masha contento cu e 
cooperacion ricibi di e comision di 
Miss Teenage Intercontinental, e 
miembronan semper ta dispuesto pa 
yuda y duna informacion necesa- 
rio. E aña aki, Anabela a worde 
acerca pa tuma e encargo di Miss 
Hospitality pa asina guia e Miss 
Hospitality nobo, esta Flavia Kool- 
man. Anabela ta spera cu e comi- 
sion organisador ricibi cooperacion 
di tur persona y instancianan den 
nos comunidad pa asina e di seis 
certamen di Miss Teenage Intercon- 
tinental bira un exito mescos cu 
den pasado. 

Flavia kende tin 18 aña ta trahando 
den un boutique den Nassaustraat 
y pa su persona tabata un sorpre- 
sa cu e a worde eligi como Miss 
Hospitality e aña aki. Entre varios 
di e candidatanan cu a participa na 
e certamen di Teen Princess Aruba 
pa e aña aki, Flavia a worde esco- 
gi pa e comision a base di su inteli- 
gencia, perscnalidad y amabilidad 


como Miss Hospitality. Flavia ta 
spera di por haci su trabao como 
Miss Hospitality na un manera re- 
ponsable y agradable pa asina ofre- 
ce lo mehor di e hospitalidad aru- 
bana. Pues durante e certamen di 
Miss Teenage Intercontinental di e 
aña aki for di 18 pa 28 di oktober 
Flavia Koolman y Anabela de Sou- 
sa lo ta encarga pa brinda e hospita- 
lidad Arubana na e bishitantenan 
ariba nos isla. 



Rosa del Valle Martinez 


Venezuela 

NASSAUSTRAAT 99 



Si bo U traha, rcnobá of drccha 
kwallvicr cdifisio; mira promc na c 
firma ku tin c surtido di mas gran- 
di: 

BOtWMAATSCHAPPIJ ARLBA 


N.V. 



bma 


BOUWMAA rSCUAI’FIJ 
ARUBA N.V. 

Driiivenstraat 10 • Dakota 
Tcl. 1275 



Nos tin camisa, dashie, meya, 
lenso, bachi y hopi arttetdo 
más na prijsnan especial. 

TOTO’S 

Antes 

“Mansur Department Store” 


a* >*«<• ^ K HtC ,,, •:.MH HK 

Scoge cualquier di e 
botternan aki y kiko 

bo ta ricibi? 



Agente: 

WINKEL’S HANDEL MAATSCHAPPIJ N.V. 

Wilhelminastraat 74, Oranjestad-Tel: 1431, 1854 


t>gT Mlt MW- MW——-UW 

Miss Korea 
Park. Kyoung - AE 



Miss Mexico 

Mari Carmen Montesinos 



Miss Singapore 
Pamela Woodford 


COH'Trii^EH'T AILi rO'ZS” 



Miss Switeriand Miss Philippines Miss Honduras 

Anita Aeschlimann Bella Ruth Baliguas Vania Maribell Garcia 

oin/tArfkiin/ter* 

TEL.'1152 

cologne / bistir / blusa 

set carson / badpak marca Triumph 


y mucho mas 

PA PRIJS EKONOMIKO !! 



it’s the 
real thing 


ARVEFA 

ARVEFA _ 

Arubaanse Verffabriek N.V. 

Aruba Paint Factory, Inc. 

L. G. Smith Blvd. 144 - P.O. Box 297 
Tel. 2519 

Oranjestad - Aruba (Neth. Antilles) 
Cable: ARVEFA-Aruba 







TUR DIALUNADI 7:00p.m. pa 7:30p.m, 

E emocionante programa ''RIPITY Y GANA 

y tur diarazon di 7:00p.m. pa 8:00p.m. 
e fantastico variety '*SHOW TIMÉ'' 
ambos programa anima pa e popular animador * 

KONG 

SUPER 

■ MARKE'] 

Havenstraat 16 - Tel. 1219 - 1698 

E supermercado mas hygienicko i mo 
derno di Aruba 

KONG HING SUPERMERCADO 
kompletamente airecondiciona 
Na KONG HING SUPERMERCADO 
bo ta haja di ‘A* te ‘Z’ den comesti- 
ble, nan ta limpi i fresko. 

Nos tin un parking lot espadoso pa 
tur nos clientenan. Nos servicio ta 
por major i detal 



PANADERI^ 

DEL 

PUEBLO 


PA TUR CLASE DI 
PAN Y BOLO DI CALIDAD 
ACUDI SEMPER NA: 
Guyabastraat 4 
Dakota - Tel. 1915 


100 aña 

dunando 

servicio 


INVENCIBLE 


Pa un bon y bonita regalo, bishita 

OLGA 

VASQUEZ 

JOYERIA Y RELOJERIA 

Nassaustraat 66 - Aruba A.H. 

Tel. 2023 


Algemene Bank 
Nederland N.V. 



Aruba Branch 

HieoDioa.paivotPoo.... 

pilOira ta áii por di mila 


“No.” Esaki ta e metodo 100 por- 
ciento efectivo pa controla bo mes 
di no sali na estado, señorita, juf- 
frouw, dama. 

Pa esnan cu bisa "si”, tin sciencia 
computerisa pa yuda preveni e lu- 
cha contra di salimento na estado. 
Cuatro devisa nobo tin cu pronto 
lo por tuma lugar over di e “pildo- 
ra” pa preveni muhernan di sali na 
estado, segun scientistanan. 

Nan ta nada mas cu variacion di e 
metodo biew di ritmo, un sistema 
cu a trece hopi hilaridad y di cual 
hopi chiste a ser conta. E sistema 
aki, awendia ta gosa di hopi popu- 
laridad. 

E promer methodo, “Ovu-guide” 
parse un calculador y ta funciona 
casi manera uno. Segun un di e des- 
cubridor, Dr. George Langmyhr, e 
no ta nada nobo den medicinas. 
“locual e ta haci ta compila infor- 
macion y transferi esaki den e cal- 
culador. E ta midi e averaje di e ci- 
clo di mas largo y di mas cortico di 
un muher y ta duna dato di e dia- 
nan cu e muher ta mas fertil. E ta 
haci locual un mujer por haci cu un 
pen y papel y ta ser recomenda pa 
mujernan usa unicamente ora cu 
nan kier sali na estado y cu kier sa 
ki tempo esey por ta. E ta ser usa 
interno. 

E aparato aki poco tempo pasa a su- 
bi mercado y a bira un hit caba cu 
hende muher na Merca y Canada. 

E ta costa 53 dollar”, segun e doc- 
tar. 

E docter a avisa cu e muhernan cu 
usa “Ovu-guide” pa controla sali- 
mento na estado, por haya nan mes 
den hopi problema y den poco tem- 
po lo ta conoci como “mama”. 

E segundo methodo ta “Ovutron”, 
cu tambe ta ariba mercado reciente- 
mente. Cu e metodo aki un muher 
ta hunta poco crema special ariba 


su dedenan index, dos biaha pa dia. 
E mes crema ta ser aplica na dos 
electrc^do cual e ta mishi cu nan 
despues. Un number lo aparece ari- 
ba e aparato. Si e number ta halto, 
esaki kier min cu e mujer ta den su 
periodo fertil. Si e number ta abao, 
e por tene relacion y lo no tin pro- 
blema cu salimento na estado. 
Segun e descubridor, dr. Leonard 
Ravitz, e teoria pa esaki tabata co- 
noci pa 40 aña caba y testmento di 
esaki a cuminza tres aña pasa. Den 
e testnan haci cu 190 mujer, 97 
pórciento a sali corecto. 
“Un mujer mester ta honesto cu su 
mes. E no mag tin relacion sexual 
durante su periodo fertil, sino e lo 
sali na estado” Dr. Ravitz ta bisa. 
Neridanan, rasca y corta ariba e de- 
denan tamber por afecta exactitud 
di e aparato. 

Un parti di Merca so por usa Ovu- 
tron ya cu e ta prohibi ainda pa uso 
tur caminda como cu ainda tin test- 
nan cu ta ser haci cunele. 

E tercer methodo ta “Ovutime”, 
cual ta ser bendi pa 2895 dollar y 
cual ta ser usa pa docternan manera 
e intencion ta. E docter ta pone un 
cilinder den vagina di e mujer y ta 
saca poco “muscus” cu ta rond di 
su cervix. Ora cu e muscus ta mas 
fini cu normalmente, e muher lo 
por sali na estado. 

Actualmente e compania ta trahan- 
do ariba un version nobo tamaño di 
un pen, cual lo por ser bendi cu mu- 
jernan, di manera cu nan mes por 
haci nan test na cas. E aparato aki 
lo ta hopi mas barata cu e machine 
cu docternan ta usa. 

E di cuarto methodota esun di “col- 
lagen” cual ta ser hinca den e vagi- 
na. Esaki ta ser considera como e 
mihor methodo di control cu a llega 
di ser descubri. . E ta un spons me- 
dicinal, llena cu mineral natural. 


cual ta ser hinca den vagina y ta ke- 
da eyden te dia cu menstruacion cu- 
minza. 

E spons ta atrapa y observa tur 
sperma. 

Te ainda e no a mustra ningun efec- 
to negativo y testnan a mustra cu e 
ta efectivo di 97 di 100 caso. 



DIAPHRAGM: E koppi rondo di 
rubber aki ta yena cu un “crema” 
spermicidal y ta ser hinca den vagi- 
na di un mujer promer cu relacion 
sexual. E mester keda den curpa di 
e muher pa por lo menos seis ora 
despues di relacion. No tin efecto- 
nan negativo y segun investigacion- 
nan e ta falla cu 3 di cada cien mu- 
her cu ta usa nan anualmente. 



lUD: Esaki ta falla dos biaha den 
cada 20 porciento dependiendo di e 
tipo cu ta ser usa. E muher cu usele 
den su curpa ta core e riesgo di in- 
feccion vaginal y periodonan di ho- 
pi sangramento y cramp. 

CONDON: Esaki no ta causa nin- 
gun riesgo, aunque cu hopi hende 
homber ta keha cu e ta kita placer 
di nan relacion. Promer cu usele, e 
homber mester check si e no tin bu- 
raco. E mester ser bisti ariba “cur- 
pa” di e homber promer cu tin con- 
tacto cu e muher. Mesterpercura 
cu e condon no ta mas cu dos aña 
bieuw. Cantidad di fallonan cu tin 
usando condon ta 15 pa 20 ariba 
cada 100. 



RINCHIE VAGINAL: E tin un for- 
ma di un diaphraghm y ta ser hinca 
den vagina pa 3 siman. Despues e ta 
ser cambia despues di menstrua- 
cion. E rinchie ta menos fastioso pa 
usa cu e diaphraghm. Fallonan ta 
mustra menos di dos porciento sin 
efectonan adicional. 




V) 

PROGESTIN-IUD: E tin forma di 
un T y ta hunta cu progestin. E ta 
ser hopi tolera pa muhernan án yiu. 
Fallonan ta calcula na cuatro pa 
cinco porciento cual ta mas abao cu 
otro nan di su tipo. E tin mes sinto- 
manan cu otro lUD pero menos se- 
vero. 



DES: Esaki ta un droga pa e “main- 
ta despues”. Des ta un estrogen po- 
tente cu ta masha efectivo si e ser 
aplica te cu 72 ora despues di rela- 
cion sexual. E ta extremadamente 
peligroso causando hopi sangramen- 
to. E ta duna tambe un porcentahe 


grandi cancer di uterus serca yiu 
muhernan di esnan cu a tuma un in- 
jeccion di DES. Su uso no ta ser re- 
comenda. 

OVUTRON: esaki ta un diagrama 
di e ovutron cual posiblemente lo 
remplasa pildora. 





Gran Apertura di “FORTIN INTERPRICES” na Tanki 
Leendert. E pueblo di Tanki Leendert rumbo pa progre- 
so!! 

CAPE TOWN — Un muher cu su dos yui- 
nan ta sali for di e multitud di centenares di 
hende, kendenan ta hui pa polis i pa cacho- 
nan di polis durante e razzia den e campo 
Crossroads na Cape Town. 



AMSTERDAM — CoUeccion nobo di bont di 
Lex Daniels. Un coat cu 62 rabo di zorro cor- 
rá na rand, geshow door di e modelo Angeli- 
que. 



GLASGLOW — Cu e susto riba su caia ainda 
i tapá cu un deken, L. de Boch, un di e 14 
sobrevivientenan di e desastre cu Atlantic 
panord di Noord-Irlanda, ta worde guiá door 
di un militar ingles. 



AMSTERDAM — Riba Jonas Daniel Meyer^ 
plein na Amsterdam mas o menos 300 hen- 
de a reuni, entrenan hopi desterradoman 
chileno, pa participa na e manisfestacion 
pa recorda e gobiemo di AUende cu a ser 
tumbá 4 anja pasa. 



LONDON — E superestreya John Travolta 
ta experienciando bon kiko kier meen wor- 
de adora door di mfles di muheman hoben 
i mucha muheman. Durante e premiére di 
su peUcula “Grease” na London un multi- 
tud grandi a bula riba dje, Riba e portret 
nos por weita con e guardian ta ley Travol- 
ta. 


ESTELI, NICARAGUA — Habitantenan di e 
ciudad chikito Esteli, 150 km. panord di 
Managua, ta cana bai na e cuidad riba e ca- 
minda jen di piedra, despues di batayenan 
fuerte entre gruponan di gobiemo i gueriUe- 
ronan sandinista, kendenan a conquista e 
ciudad. Den backgroimd nos por weita hu- 
ma ta saU for di un fabrica di sigaria na can- 
dela. Presidente Somoza tin parti den e fa- 
brica. 

LEON, NICARAGUA — Un guerillero sandinista bisti cu mas- 
carada, ta waak e avionnan di e Guardia Nacional riba Leon, 
e di dos ciudad mas grandi na Nicaragua. 

E avionnan a bombardia e ciudad cu scopetnan di machine 
pa purba corre cu e rebeldenan izquierda« kendenan ta pur- 
ba di tvimba e gobiemo di Somoza. 


TEHERAN — Restonan kimá di autonan i motoman den cen- 
tro di e capital di Iran, Teheran, unda durante un encuentro en- 
tre polis i demostrantenan, mas o menos 250 persona a perde 
nan bida, ora e agentenan policial a cuminsa tira riba e multi- 
tud. 


NEW YORK — Chris Evert a gana na New Yoric e titulo pa da- 
mas den e campeonato di tennis mericano. Na banda drechi nos 
por weita Pam Shriver, kende ela derota cu e scorenan di 7 - 5 i 
6-4. 


E campeon mundial “Heavy weight” indiscutiblemente !! Muhammed 
Ali, e unico boxdo cu a logra e titulo 3 biaha. Akinan un potret di hopi 
añas atras na unda Muhammed Ali ta den compania di Sr. Joop Ver- 
schoor y Furhmann. 


MADRID — Jegada di Prinses Irene i su tres yuinan na e aero- 
puerto Barajas na Madrid, unda nan a wordu ricibi door di 
Prins Carlos Hugo. Definitivamente e famiya lo establece su 
mes na Madrid, aunque Carlos Hugo no tin e nacionalidad span- 
jo ainda. 


BREDA — Piet Bambergen ta bula den aire, mientras René vm 
V ooren ta waak, durante e try out di “Hoe mallerhoe mooier 
“na Breda. E revue di The Mounties a estrená dia 30 Sept. na 
Hoom. 

CARTANAN 

RICIBI 


Mi yiunan ta sufri pa motibo di mi divor- 
cio. 

Ultimamente nos a haya bastante reac- 
cion di personanan cu ta desea di conta 
un of mas problemanan o experiencia- 
nan cu nan a pasa aden. Durante e luna cu 
a pasa nos a worde aserca pa un senjora, 
kende a relata na nos lo siguiente: 

Meneer bon tardi. Mi ta contento di a ha- 
ya e corahe y oportunidad p’ami por a 
conta meneer un problema cu mi ta pa- 
sando aden. Mi ta un senjora, mama di 
2 yui, pero actualmente mi ta divoricia. 
Mi tabata tin mi experiencia sexual cu mi 
esposo for di tempo cu nos tabata hopi 
hoben, apenas 13 anja mi tabata tin y e 
16 anja. Asina nos a sigui cu otro inse- 
parable te ora nos a casa, hopi jong tam- 
be. Nan ta bisa cu burico di mal maya no 
ta laga su maya, ta berdad, pasobra pa nos 
esey tabata tur cos, solamente sex. Mi ta- 
bata masha cayente, solamente mi tabata 
lesa bukinan di sex y gusta platchinan di 
sex. Asina nos a haya o mi u bin haya 2 
yui. Como mi tabata traha, mi no por 
wanta mes ora mi companjeronan di tra- 
bow pone man ariba mi, den chansa, ma 
mi ta bai laira. 

Mi esposa ta yega cas cansa, pasobra e ta 
traha duro y hopi biaha e no tin gana, 
pero mi no sa si ta tur mujer, pero ami si 
tabata cla tur ora. 

Asina mi a bin dal aden cu un tipo na tra- 
bow, hoben y netchi gai. Mi no por gan- 
ja, mi ta stima mi esposo y ainda mi ta 
stime, pero pa cabes loco y cayente mi a 
bai cu e gai. Mi tabata date hopi y mi ta- 
bata ganja mi esposo cu mi ta traha over- 
time. Un biaha ela puntra mi masha sos- 
pechoso, si en berdad mi ta pompa cu tal 
gai, pero mi a conteste y manera mi\jer- 
nan ta £rei y bisa cos, no, dushi, ta di bo 
so mi ta. Pero un anochi ela catch mi net 
cu mi tabata subi auto cu e gai y mi a 
ganje cu ta pa overtime mi ta keda. Mi a 
spanta, pasobra mi no a desea pe haya mi 
nunca, perp ta hende a bise, pasobra des- 
pues e mes a bisa mi ken. 

Ela bandona mi y despues nos a divorcia. 
Esaki tabata un desicion duro p’ami, pa- 
sobra semper mi a stime y pa bisa berdad, 
semper ela complace mi, tanto socialmen- 
te como sexualmente. Tabata duro p’ami 
y mi a haya rabia ariba e otro gai te cu 
awe mi ta odie te den mi alma. Mi yuinan 
ta sinti su falta y hasta mi ta durf bisa cu 
nan ta stime mas cumi. Gracias a Dios cu 


e tambe ta stima nan y tur ora ta bin wak 
nan y hunga cu nan y de bez en cuando 
cu mi. Mi sa cu e ta stima mi y mi ta sti- 
me hopi. Porñn nos dos a bin hasi bon 
mes y ela pordona mi, pero e no kier keda 
serca mi, pasobra e tin berguensa di su 
amigonan. £ ta keda te laat y hasta tin 
ora drumi, pero pa keda biba e tin ber- 
guensa. Mi yuinan tur ora ta puntr'a mi 
pakiko papi no ta keda drumi. Mi a bise 
cu mi ta conta meneer e storia aki, paso- 
bra mi no ta e prome mujer y e tampoco 
e no ta e prome homber cu a pasa den e 
problema aki. Mi ta spera cu su amigo- 
nan lo comprende pa su yuinan y nan 
mes consehe pa keda serca nan y natu- 
ralmente serca mi. 

Red. Mi amiga esaki ta un bon les p’abo, 
cu ta pensa solamente ariba e bida sexual. 
Corda cu bo ta mama di 2 yui y cu a yega 
tempo pa comprende cu bida matrimo- 
nial no ta sex so, pero mas bien com- 
prendimento, cual ta benificioso pa bo 
mes y especialmente bo yuinan. Hopi bia- 
ha revistanan encuanto di sex ta danja 
un persona, pasobra pa nan por bende, 
nan ta ilustra e posicionnan di mas dificil 
y hopi biaha un persona ta kere di por ha- 
si igual. Perhudicable ta tambe cuminsa 
na un edad hoben, cual ta hasi cu semper 
bai bo ta keda crece cu e pensamento y 
idea pa sinja mas. Enberdad si ela pordo- 
na bo y acepta bo bek y especialmente 
pa futuro di boso yuinan, anto bai bek 
serca otro sin wak amigo, mayor, bisinja 
etc. 

Respetable Señor, 

Danki di antemano pa e espacio y mi ta 
desea pa hanja un conseho. Mi ta un hom- 
ber casa, tata di un joei homber. Semper 
un hende homber ta pensa maldadnan o 
ta inventa un ke otro, pa hasi bida sexual 
mas dushi. Mas bo experimenta mas bo 
disfruta. Mi senjora tabata un persona ma- 
sha keto, pero door di e hechonan aki mi 
mes a cambie. Mi a hanja un locura pa 
hasi sex al estilo oriental, unsando dife- 
rente artikolonan stimulante. Den princi- 
pio mi senjora no tabata gusta mucho y 
hasta tabata zundra mi cu mi ta usa por- 
keria. Pero awor mi ta sinti cu e mes ta 
gusta tambe, no cu ela bisa mi, pero door 
di su hasi y un biaha ela bisa corda cum- 
pra tal cos, pasobra ela caba. Mi a shok y 
mi a pensa cu awor si ta frega y hasta mi 


ta pensa pa stop, pasobra e no tin efecto- 
nan tog mas. Nan a bira caro y hopi bia- 
ha dificil pa haya. Pami e ta un proble- 
ma, cu mi kier un soluccion pronto. Un 
biaha mas danki. 

L.D. 

Mi amigo, 

Hopi biaha artikolonan estimulante ta 
perhudicable pa bo y bo senjora, pasobra 
bo bida sexual no ta bai natural mas, pe- 
ro artificial. Manera bo mes a bisa e por 
bira un costumber, cual naturalmente por 
bira despues cu bo no por sin nan o den 
bo caso bo senjora. Evita di usanan y ac- 
tua na un manera natural, pasobra tur e 
estimulantenan aki ta algo cu ta traha so- 
lamente cu bo mente. Kizas e por tin e- 
fectonan negativo, pa bo salud, esun di bo 
senjora y di bo futuro yuinan. 

Apreciable señor, 

Permiti mi un espacio den bo prestigioso 
revista pa mi por a hanja un conseho. Mi 
problema no ta grave, pero e ta un poco 
fastioso. Mi ta un homber casa di 35 anja, 
pero mi a costumbra cu un mal costum- 
ber awor. Mi ta contento cu te ainda mi 
senjora no a ripara nada, ni tampoco nota 
algo. Nos tabata biba mucho bon y 
sexualmente tambe y manera señor sa cu 
su ups and downs nan, pasobra despues 
di anjanan casa e ritmo no ta keda mes- 
cos. Na trabow, semper entre amigonan 
bo ta hiba cierto combersacionnan y bo 
ta tende tin ora hopi cos. Asina mi ami- 
go a conseja mi pa mi wak e pelicula- 
nan pomo cu ta hunga midni^t y cu nan 
ta bon. Mi a bai un biaha y mi a gusta, 
pasobra mi ta hanya un smaak extra, e pe- 
licula tabata bon mes. Ora mi a Uega cas, 
candela y ki ora mi pensa ariba e pelicula, 
candela. Tur siman mi a saka un mal cos- 
tumber di ganja mi esposa, cu mi tin ca- 
minda pa bai, pa mi por bai wak mi peli- 
culanan. E siman cu mi no por bai mi ta 
sintimi malo, pasobra mi ta kere ta mes- 
cos cu ora e mujeman ta gusta wak nan 
novelanan y nan ta costuma. Mi mes ta 
haya cu ta un mal costumber y cu ma- 
yoria di weekend mi tin cu laga mi se- 
ñora y joei so. Kiko señor ta pejMa di e 
asunto aki. 

F.f. 

Mi amigo, 

Pa cuminsa mi mester bisa cu no ta nece- 
sario ganja pa hasi algo, pero bisa bo sen- 
jora francamente unda bo ta bai y cu ta 
pelicula bo ta bai. Mi ta haya cu ta ab- 
normal cu bo mester pelicula di sex pa bo 
haya mas smaak, awor bo senjora cu ta 
keda cas y cu hopi biaha por ta cansa? 
Sex mester worde hasi ala natural y ora 
tin gana p’esei, sin worde forsa, ni tam- 
poco den pura. £ bida sexual di un pareha 
mester crece hunto y bira un costumber 
comun. 

Respetable director, 

Di antemano miles di danki pa bo espacio 
den bo revista. Mi ta un senjora di 34 an- 
ja, mama di 4 joei. Mi ta casa cu un hom- 
ber masha incomprendible y duro, pa no 
bisa otro cos di dje. 

Mi ta comprende pe, pasobra e ta un 
homber cu no tin mucho educacion 
tampoco o cu bo por papia cune. Mi a 
casa y sin goza nunca ta blo yoei mi a ke- 
da hanja. Awor mi tin 4 joei y gracias na 
dokter Zaandam cu a juda mi cu mi a ke- 
da eynan. Manera pe, pe sintie homber mi 
mester hanja mas yoei. £ pildonan mes cu 
mi ta bebe a hasi hopi efecto ariba mi, es- 
pecialmente mi peso, mi a bira basta gor- 
do y haya manchanan. Ora mi bise pa 
opera, ja mi no tin cu usa pildo e ta zun- 
dra un cantidad, pasobra e kier meen cu 
un homber a casa pa traha joei y un mu- 
jer tambe. Si ta pe ni pildo mi ta tuma. 
Mi conoce otro amiganan cu ta mes bieuw 
cumi, pero cu ta mustra mucho mas jong. 
Mi kier stop di tuma e pildonan, pero mi 
tin miedo, pasobra mi no kier mas joei. 
Kiko mi hasi señor? 

I.T. 

Mi amiga, 

Pildo semper por tin su efectonan negati- 
vo, pero ta e medio anticonceptivo di mas 
sigur. Naturalmente si un hende opera lo 
ta mas mihor, pasobra kizas abo no ta sali 
cu pildo. T’ainda nan no por a saca afo 
tampoco exactamente e danjo cu esaki 
por tin pa un senjora. 

Tin medico cu ta bisa cu e ta bon, otro ta 
bisa cu hasta cancer bo por hanya di dje. 
Cu e por tin efecto negativo ariba cierto 
senjoranan por ta berdad. Bai atrobe ser- 
ca dokter Zaandam, kizas hasta e por con- 
vence bo esposo pe permiti bo opera, cual 
ta hopi mas conveniente pa un famia pla- 
nea. No solamente e ta conveniente, pe- 
ro e ta mas sigur y cu poco peliger. 

Respetable director, 

Pa medio di es carta aki nos ta desea di fe- 
licita señoresnan cu e desicion pa mante- 
ne e certamen di Miss Teenage Interconti- 
nental aki na Aruba. £ ta e unico evene- 
mento Intemational cu nos isla tin y has- 
ta nos por bisa den Antillas. Ta nos deseo 
cu tur hende lo coopera y tambe comer- 
cio cu mas ta provecha di dje. 

Na Señor Betico Croes pabien pa bo es- 


fuerzo di semper, no ta por nada cu bo 
ta e luchador di e causa di pueblo. 

Na gobiemo di Aruba tambe danki cu a 
juda cu e certamen grandi aki a keda 
Aruba. Nos tur ta orguUoso cu e certa- 
men, pasobra manera nan ta bisa Cama- 
val ta di nos e ta, asina tambe Miss 
Teenage Intercontinental ta di nos e ta. 
Nos ta desea señoresnan hopi exito y oja- 
la tur cos sali bon, manera ta deseo di nos 
curazon. 

Un grupo di amanan di cas. 

Red: Masha danki pa e bon deseo y nos ta 
spera di por conta ariba boso cooperacion 
pa por sigui mantene aki na Aruba, cual 
nos tur ta desea di mire progresa. 

Mi estimado director, 

Obheto di e carta aki ta pa na promer lu- 
gar felicita señor cu e prestioso revista y 
na di dos lugar pidi señor un consejo. 
Mi ta un mucha mujer di 19 aña di edad 
y mi ta traha den un oficina, despues di a 
caba mi estudio. 

Prome cu mi a bai traha einan mi tabata 
tin bastante mucha hombernan, di mi 
edad y entre algun di nan mi tabata tin re- 
lacionan sexual tambe. 

Mi tabata stima un di nan tambe, pero pa 
motibo di droga , mi mester a bandone. 
Ora cu mi a bai traha den e oficina, mi a 
sera cu diferente otro amiga y amigonan 
mas. Tabata tin entre nan hopi mucha 
homber leuk cu tabata gusta mi tambe y 
mi por a admira nan, pero mi tabata tin 
masha mal experiencia cu diferente mu- 
cha hombernan di awor. Pero den mes un 
oficina tabata traha un viudo, di 49 aña, 
pero masha simpatico. £ tin 3 joei. 
£ homber tabata masha agradabel y su 
manera so tabata atrae bo. £ tabata sim- 
patico y willing pa yuda ora ta necesario. 
Mi a bin hanja un bon simpatia pe y mi a 
mira un diferencia entre e y e otro hoben- 
nan cu ta pensa solamente ariba sex, 
fiesta y droga. £ homber aki sa con pa 
papia cu bo di su problemanan y scucha 
mi problemanan y purba duna mi un con- 
sejo ariba nan. 

Asina nos a cuminsa sali cu otro y den 
oficina nan a ripara tambe. Di un of otro 
manera mi mayornan a haya sa y ta pica 
mortal pa casa cu un homber bieuw y 
viudo. 

Nan tabata bisa mi cu mi ta casa pa su 
placa, su cas y auto. Mi a hanja hopi in- 
sulto,pero señor mi no por ganja cu mi 
ta stime, pero mi tin hopi simpatia pe y 
mi ta hanje un homber atractivo y ej#*m- 
plar. £la propone mi matrimonio y ml ta 
pensa seriamente pa accepta tambe, ape- 
sar cu mi mayornan ta contra. 

Kiko señor ta conseha mi. 

lu- • 

Mi amiga, 

Di un banda bo tin razon cu e hombernan 
di awor a cambia bastante y a interesa 
solamente den fiesta, sex y hasta ta lubida 
nan futuro. Ja abo a pasa den diferente 
experiencianan cu nan, abo por huzga. 
Si bo ta sinti cu e homber aki por hasi bo 
feliz y cu bo ta convenci cu bo no ta casa 
pa cosnan materialista, anto dal bai, cada 
ken ta busca nan felicidad na nan manera. 


Respetable Señor, 

Danki di antemano pa e conseho. 

Señor mi ta un señora di 29 aña di edad i 
den e ultimo temponan mi a nota algo 
stranjo na mi esposo. 

Nos tin 3 aña casa i te asina lew cu mi por 
corda ta prome biahanan cu e ta actua di 
tal forma o kizas ta awor numa mi a ripa- 
ra esey. 

Semper antes nos tabata hasi sex masha 
normal i sin ningun cambio, pero awor 
tin algun biaha caba cu mi ta ripara cu ela 
cumpra un casetteplayer i e tin un bendi- 
ta musica cu éta pone cu en bes di duna 
mi gana e ta kita mi gana. 

Un biaha mi a puntre, e di cumi cu e ta 
hanja e musica great i cu pa sex e ta fan- 
tastico, mi no kier a bise nada, pero ami 
ta hanja lo contrario. 

£igenlijk ki meneer ta pensa di e caso, 
pasobra mi ta spera cu mayan cu Dios 
kier e no inventa algo otro cu ta mas fa- 
stioso. Danki un bes mas. 


S.G. 

Mi amiga, 

Den bida matrimonial bo ta experimenta 
cada biaha di nobo hopi cos. 

Tin pareha cu ta gusta inventa tambe y 
otronan no. Mi ta kere cu si e ta gusta un 
poco musica no ta nada stranjo. 

Apreciable señor, 

Motibo di escrito ta pa mi por haya un 
conseho. 

Mi ta un mujer casa, mama di 2 joei. 
Ami cu mi casa tabata biba masha bon cu 
otro y nos tur dos tabata traha y bisa ga- 
na bon cen. Nos a spaar te traha nos mes 
un cas, naturalmente cu un tiki fiansa. 
Mi esposo tin algun familiares ta biba na 
Hulanda y hopi biaha nan ta scirbie pa bai 
Hulanda, pero ami semper ta contra, pa- 
sobra nunca mi a simpatiza cu e idea ey. 
Un biaha ela pega pleito cu su hefe y esa- 
ki tabata suficiente motibo pa kita bai 
Hulanda. Mi a jore bastante pe no come- 
te tal locura pasobra ami no ta bai. £la 
keda firme cu e pensamento ey y hasta 
ela hinka den su cabes, pe bende auto, 
cas y muebles pe bai Hulanda. Mi a para 
firme y mi a bise absolutamente cu no y 
nos a llega na un areglo cu e ta bai dilanti 
y si e gusta y hanja trabow y cas, e ora mi 
tambe ta bai cu mi joeinan. Fuera di tin 
tur cos akinan, mi tin un bon trabow tam- 
be. £la bai Hulanda y su ruman homber 
a bin biba serca mi. Den promer instante 
e tabata masha encanta, pero despues di 
3 luna ja e kier bin bek, pasobra e no a 
gusta. 

Awor e kier ami bai check cu trabow bek 
pe y manda placa pe bin Aruba. Pero un 
amiga di mi na Hulanda a scirbi mi bisa 
mi cu ta tras di un byside bieuw ela bai. 
Mi ta tur confundi y mi no sa kiko mi 
hasi. 

Duna mi un conseho urgente. 


M.A. 


Mi amiga, 

Nunca bai tras di palabra di hende. Si ta 
tras di un byside ela bai, anto e no a inte- 
resa pe hiba bo, ni e ta bolbe asina lihe.* 
No wak nada awor, pero jude cu pronto 
e ta serca bo y boso yuinan. 

